Бой ёки камбағал… – mulkdor.com\nБой ёки камбағал…\nJanuary 27 2014, 12:01 Мақолалар\nСиз ўзингиз хоҳлагандек, фаровон яшашни истайсиз, аммо бундай бўлмаяпти. Сабабини биласизми? Ҳаммаси ишингизга, пулларингизга ва омадга қандай муносабатда бўлишингизга боғлиқ. Қандай одам эканингизни таҳлил қилишга ҳаракат қиламиз. Ўзини билиш — осон иш эмас. Сиз қобилиятингиз, хатоларингиз, куч-қувватингиз ҳақида аниқ-тиниқ билмай туриб омад сари йўлай олмайсиз. Ўз-ўзини билиш жуда муҳим.Бу орқали ўзингиз ҳақингиздаги тасаввурлар анча ўзгарса ажаб эмас. Агар моддий ютуқларни қўлга киритмоқчи бўлсангиз, ўзингизни синчиклаб ўрганинг, дўстлар ва душманларингиз сиз ҳақингизда нималар дейишини — миридан-сиригача холисона, адолат билан таҳлил қилинг, мақсадга мувофиқ тарзда ҳаракатлар режасини тузинг. Қайси тоифага мансуб эканингизни аниқланг ва тавсиялар асосида такомиллашиб боринг.\nБИРИНЧИ ТОИФА: ЮК ТАШИЙДИГАН ОТ\nОдам отдай ишласа-да, бир чақа ҳам тополмайди. У миясини ишлатмагани учун ҳам “ер тирнайверади”. Бу тоифани инерциянинг таъсир кучи ёки қашшоқлик руҳияти бошқаради: “бугун ҳам ўтди, худога шукр” (инерция – жисмларнинг ташқи таъсир бўлмаса, тинч ёки текис ҳаракатдаги ҳолатини сақлаш хусусияти). Фақирликдаги зим-зиё тушунча, онг-шуур уни фалаж қилиб ташлайди. Ривожланган мамлакатларда бундайлар 30-40 фоизни ташкил этади. Улар ё росманасига пул ишлаб топишолмаган, ёки бундан сира иш чиқмаган, айримлар эса бошлашни ҳам истамайдилар. Бундайлар қўлини ювиб, қўлтиғига урган, оқим бўйлаб сузишда давом этаверади, мавжуд аҳволни бошқача йўсинга солишга ҳаракат ҳам қилмайдилар.\nАгар сиз шу тоифага мансуб бўлсангиз, кам ҳақ тўланадиган жойда ишлашни бас қилинг.\nБирмунча муносиб иш излаб кўринг.\nЎзингизга паст баҳо беришга нуқта қўйинг.\nМутахассислигингиз борасидаги билимлар доирасида қотиб қолманг.\nКундалик бир хил – зимистон доирадан суғурилиб чиқинг.\nТеваракка боқинг ва ҳаёт тақдим этаётган битмас-туганмас имкониятлардан бирини танлаб олинг.\nИККИНЧИ ТОИФА: ХАЁЛПАРАСТ\nБу — қашшоқликнинг берк доирасидан чиқишни орзу қиладиган, аммо қандай чиқишни билмайдиган одам. У ҳаётийликдан узоқ пуч режалар тузади. Ёки ўзини бой меросхўр сифатида тасаввур қилиши, олтин ёмғирлар ёғишини хаёл суриши мумкин. Бир сўз билан айтганда, у ўз тасаввурида хилма-хил рангли суратлар чизади, бу суратлардаги хаёлий бойлиги сўзлашувда ҳам акс этиб, ҳаводаги қўрғон виртуаль тарзда — тасаввурда барпо этилади. У ёғига пуч хаёл силжимайди. У ана шундай шалдироқ қотишма.\nҲаракатни бошланг, энг кичик ишдан бошланг.\nДарҳол тоғни забт этишга уринманг, аввал қумни ёйиб ташланг.\nОрзу қилишни давом эттиринг, фақат хаёлларингизни яратувчанлик ўзанига йўналтиринг.\nҲаво қўрғонини барпо этиш ўрнига ердаги режаларни амалга оширишга киришинг.\n· Онг-шуурингиздаги эски харобалардан халос бўлиб, бу майдонни янги ҳаёт қуриш учун тозалаб олинг.\nЎз олдингизга вазифа қўйинг — ҳар куни мақсад сари бир нечта аниқ қадам ташлайсиз.\nУЧИНЧИ ТОИФА: ИНФУЗОРИЯ ТУФЕЛЬКА\nБундай одам ҳеч қандай бошқарувсиз турли йўналишлар бўйлаб бир вақтда югуради. Табиат кучлари ёки ташқи омиллар, ёки одамлар уни аллақаёқларга олиб боришади. У – ҳеч қачон тўхтай олмайдиган, орқасига ўгирилмайдиган ва ўйламайдиган, тартибсиз ҳаракатланувчи мавжудот. Нимадир қилишга уриниб кўради, баъзида натижа чиқади, аксарият ҳолларда эса самара бўлмайди.\nУ эргашувчи қавмга кириб, яқинлари ва бошқарувчилари томонидан бошқарилади. Ўзгалар хоҳишини адо этиб ўрганган, чунки ўзининг истакларини “бўғиб ўлдиради”. Бундай одамга бойлик нур сочмайди, имконият туғилган пайтда ҳам пуллари бошқаларга хизмат қилади. Унинг кулфати шундаки, нима хоҳлаётганини ўзи билмайди, мақсади йўқ.\n· Сиз ҳаддан зиёд куймаланиб ҳаракат қиласиз. Ортиқча ҳаракатлар ўрнига аниқ-тиниқ равишда интилинг.\n· Ишда танаффуслар қилиб туринг.\n· Жилла қурса, битта ишни охиригача етказинг. Энг муҳими, ўзига ўхшаган одамни яратиш.\n· Ўйлаганларингизни амалга оширганингиздан қониқиш пайдо қилишни синаб кўринг.\n· Бошлаган қайси ишингиз истиқболли ва фойдали эканлиги ҳақида ўйлаб кўринг.\n· Иккинчи даражали юмушларни ташлаб, энг муҳим ишга эътиборингизни қаратинг.\nТЎРТИНЧИ ТОИФА: ЎЗ НУҚТАИ НАЗАРИДАН ВОЗ КЕЧМАЙДИГАН ОДАМ\nБундай киши, худди чўкаётган одам чўпга ёпишгандек, ўз қарашларига маҳкам ёпишиб олган бўлади. У виждонли ва бекаму кўст фуқаро бўлиб қолиш учун умр бўйи эски-туски кийимда, арзон ва сифатсиз овқатланишга тайёр. Бу киши камбағалликдан қашшоқликка қадар истиқболсиз йўлдан боради. У ҳар қандай сохта нуқтаи назар моддий фаровонликдан тўсишини сира тушунмайди. Келажакда ўзининг эҳтиёжларини, шунингдек, том маънода айтганда, “таркидунёчилик”ка хос заруратларини чегаралаб қўяверади. Қалбининг туб-тубида қимматбаҳо лимузинларда юрадиганларни “ёмон” одамлар ҳисоблаб, ўзини улардан аъло деб ўйлайди. Бундай тоифадаги одам ўзгалар муваффақияти учун ташвишга тушиб, пуллар бегона чўнтакка кирган, деган хулосага келишади.\n· Ўйлаб кўринг, эҳтимол, ўз ишончингизни қайта кўриб чиқиш керакдир? Ахир, бундай қатъий талаблар сизни ва оилангизни боқа олмайди. Ҳеч ким қонунни бузишга даъват қилмаяпти. Балки, талаб қилинадиган мутахассисликни топиш ва фойдали таклифларни рад қилмаслик керак!\n· Ота-онангиз пул ҳақида нималар деганларини эсланг. Уларнинг моддий қийматлар ҳақида сиз миянгизга сингдириб олган тасаввурлар умидсиз даражада эскириб кетган бўлса ажаб эмас.\n· Ўз қўрқувларингиз ва ҳаракат, белги, воқеа-ҳодисалар уйғунлигини кўриб чиқинг. Улардан халос бўлишга ҳаракат қилинг.\n· Қобиғингизга ўралиб олманг, бошқалар, шунингдек, омадли кишилар билан кўпроқ муомалада бўлинг.\n· Эгилувчан бўлинг. Одам қанча эгилувчан бўлса, улгуриш имконияти шунча кўп, ана шуни унутманг.\nБЕШИНЧИ ТОИФА: АБАДИЙ ҚАРЗДОР\nБундай одам бошқага бериш учун ўз таниши ёки ҳамкасбидан қарз олади ва маошдан-маошгача зўрға кун кечиради. Енгил, бетайин, қалтис ҳаракат қиладиган киши. У бошқача яшашни ёки эплай олмайди, ёки буни хоҳламайди. Қарзлар эса пул ишлаб топиш учун бор кучи билан ҳаракат қилиши кераклигини кўрсатади. Бундай одамлар нима қилишни аниқ билмай, оқим бўйлаб сузишни маъқул кўрадилар.\nКўпчилик ўз одатига кўра яшайди. Бундай одамлар ўзларига бир хил баҳо бермайдилар. Улар ўзларини севишмайди ва заррача ҳис қилмаган ҳолда пулларни ҳам ёқтиришмайди, пуллардан қўрқишади ва улардан тезроқ халос бўлишга ҳаракат қиладилар. Кейин эса қарз олишади.\n· Бундай доирани вайрон қилиб ташлаш керак, чунки абадий қарздорлик ҳолати сизга ва ўз-ўзингизга бериладиган баҳога путур етказади. Қолаверса, бу асаб тизимига доимий равишда салбий таъсир кўрсатиб, ғазаблантиради ва нохуш кайфият келтириб чиқаради. Ва, ниҳоят, қарзга берилган ҳаёт адабул-абад давом этмайди. Қачондир келиб атрофдагиларнинг сизга қарз бериши жонларига тегади. Ана шунда қандай иш тутасиз?\n· Ҳис-туйғуларингизни тартибга олинг. Уларни назорат қила бошланг. Тинчланинг ва ақл-идрокка қулоқ тутинг.\n· Ойлик бюджетингизни режалаштириб олинг.\n· Жилла қурса, бир ой муддатга бўлса-да, ўз даромадингиз ҳисобидан бошқача яшашга ҳаракат қилинг — бу ажойиб тажриба бўлади.\n· Ҳар сафар ҳамёндан пул олиб ишлатишдан аввал етти марта ўйланг. Ўткинчи истакларга берилиб, ортиқча харажатларга йўл қўйманг.\nОЛТИНЧИ ТОИФА: ОЛТИН БУЗОҚ ҚУРБОНИ\nПулга алоҳида ҳурмат-эътибор қаратадиган, ҳатто унга сажда қиладиган одам. Онгли ва мақсадли равишда бизнес экинзорида оғир меҳнат қилади, ҳатто уни бизнес қўш ҳайдовчиси дейиш мумкин. Бироқ бундай бизнеснинг баҳоси жуда ҳам юқори — у олтин бузоқ учун ўз ҳаётидан ҳам воз кечиши мумкин. Бундай пайтда шинам, замонавий офисдаги иш ҳам оғир, тинкани қуритадиган меҳнатга айланади. Мазкур тоифадаги одам, моҳиятан, оддий деҳқон ёки юк ташувчидан деярли фарқ қилмайди.\n· Қалбда қувонч учқунини топинг ва уни пуфлаб, гулхан пайдо қилинг.\n· Бахт, табассум бахш этувчи ёқимли иш билан кўпроқ машғул бўлинг.\n· Оддийсидан бошланг: эрталаб сизга кутилмаган истиқболли имкониятлар, учрашувлар олиб келадиган янги кун келаётганидан қувонинг.\n· Чарақлаган қуёш, булутсиз осмон, бир пиёла чой, яқин инсонингизнинг табассумидан хурсанд бўлинг.\n· Бахтли дамларингизни эсланг. Бу бир сония давом этган бўлса-да, чуқур ҳис қилиб, яна бир карра завқ-шавқ ҳосил қилинг. Ўша хотираларингизни янада ёрқинроқ ҳис этинг.\nЕТТИНЧИ ТОИФА: СОВУҚ ПРАГМАТИК\nМазкур тоифага хос ҳар қандай мартабадаги тадбиркор ёки раҳбар одам фақат даромад олиш билан қизиқади. Қолгани унинг қизиқишлари доирасига кирмайди. Ўз тажрибаси, малакасини ошириш мақсадида кўпинча омадли бизнес юритади. У, “пуллар — пуллар учун” тамойилига амал қилади.\nБундай одамлар учун маънавият, ўзгаларга хизмат қилиш тушунчаси, шунчаки қуруқ гап. У ўз кучи, қуввати ва муваққат харажатларини тўғри ҳисоблай олмайди. Дарвоқе, у билан муносабат бир томонлама ҳаракатга ўхшайди — ўзгалар қувватидан фойдаланади-да, эвазига ҳеч нима бермайди. Эртами-кечми, у ижобий ҳис-туйғулар танқислигини бошидан кечиради ва доимий тарзда темир юракли совуқ роботга айланади.\n· Агар сиз ишни яхши кўрсангиз, ҳар қандай юмушга маънавийлик касб эта оласиз. Ҳар қандай бизнес одамларга хизмат қилади. Бу одамзоднинг умумиши учун қандайдир фойдали, керакли ҳисса бўлиши мумкин.\n· Агар сиз эзгу ишга қўл уриб, буни бинойидек амалга ошираётганингизга ишонсангиз, ҳеч қандай куч омадингиз ва гуллаб-яшнашингизга тўсқинлик қилолмайди.\n· Ўз ишингизга ижодий жиҳатдан ёндашинг.\n· Фойда учун эмас, бошқалар учун мумкин қадар яхши бўлишига ҳаракат қилинг.\n· Иш жараёниданоқ қониқиш олинг. Бунинг учун ишингизни севинг.\n· Энг аввало, даромадни эмас, истеъмолчилар талабини қондиришни ўйланг. Ана шунда омад ўзини узоқ куттириб қўймайди.\nСАККИЗИНЧИ ТОИФА: КАТТА ҲАРФЛИ ТАДБИРКОР\nҲар қандай иш асоси — одамларга хизмат қилишдир. Бизнеснинг олий тушунчаси ана шу. Ўз-ўзини камол топтириш, маънавий ўсиш орқалигина пул топиш ғояси самарали бўлади.\nОмад сири оддий: мижоз ёки харидор билан хаёлан ўрин алмашиб кўринг, у сизга нисбатан қандай иш тутишини хоҳлардингиз?\nОмадли тадбиркор ўзининг шахсий камолоти, маънавиятини ўстириш учун ҳамиша вақт топади. Бу эса баракали равишда унинг ишида ўз аксини топади. “Бундайларни ҳаётда учратмаганмиз”, – дейишингиз мумкин. Ҳа, бу унга сари интилиш лозим бўлган идеал бўлса керак. Аслида эса бундай кишилар кўплаб топилади. Ҳар ким астойдил хоҳласа, бизнесни ўзгаларга бахт, маънавий ва моддий бойлик олиб келувчи ишга айлантириши мумкин.\nСобиқ мххнинг овсар гувоҳлари\nУсмон Ҳақназаров тахаллуси остида фаолият олиб борган, журналист Бобомурод Абдуллаев суди узоқ давом этиши ва гувоҳларнинг кундан кунга бирон бир соҳанинг мутахасиси ...\nИнсон ...April 22 2018, 12:04\nЧет эллик меҳмон ҳайрати: “сизларда дорихона жуда ...\nЎзга давлатдан меҳмонга келган киши мезбоннинг дилини оғритмаслик учун унинг юрти ҳақида иложи борича яхши гапларни айтади. Аслида, ҳар бир ўлканинг сайёҳлар учун табиати, ...\nМақолаларApril 21 2018, 05:04\nБекободдаги мактабнинг барча раҳбарлари ва икки ...\nЎтказилган текширув ишлари натижасида шунингдек, мактаб учун давлат томонидан ажратилган 21 млн сўм миқдоридаги пул мазкур таълим масканининг раҳбарлари томонидан талон-торож ...\nМақолаларMay 19 2018, 06:05


13:36 / 30.01.2020 2126 pdf Ўқиш режими + -\nФиқҳий китобларимизда олди-сотди масалаларига кенг ўрин берилади. Чунки бу иш асосан ризқ топишга қаратилган. Ризқнинг ҳалол бўлиши учун эса иш шариатга мувофиқ бўлиши керак. Савдода «хиёр» деган нарса бор. Яъни бир киши бирор нарсани сотиб олса, ўзаро келишувга биноан, маълум муддатда савдодан айниб, сотиб олган нарсани эгасига қайтариб бериш ихтиёри «хиёр» дейилади. Бу жуда кенг масала бўлиб, фиқҳ китобларида батафсил муҳокама қилинади. Шу бобда «Харидор сотиб олган кийимни хиёр даврида қора рангга бўяб қўйса, сўнг эгасига қайтариб берса, қора рангга бўялгани нуқсонми ёки зиёда, фазлми?» деган савол тушган. Шунга биноан, қора рангга бўяш нуқсон бўлса, қайтиб бераётиб, сотувчига нуқсоннинг ҳақини қўшиб бериши, зиёда бўлса, ўз ҳақини сотувчидан олиши керак.\nУшбу саволга жавоб излаб эски фиқҳ китобларига мурожаат қилсангиз, баъзиларида хиёр вақтида қорага бўяш зиёда, дейилган. Бошқаларида эса бу иш нуқсон деб баҳоланган. Бир саволга икки хил жавобни кўриб, жиғибийрон бўласиз, оддийгина саволга икки хил жавоб! Беихтиёр «Ўзи фақиҳлар ихтилоф қилиш учун дунёга келган эканлар-да!» дейсиз.\nЛекин шошманг, азизларим, олдин мазкур китоблар кимники экани, қачон ёзилгани ҳақидаги ва бошқа маълумотларни ўргансангиз, ҳамма нарса равшан бўлади. Фақиҳларни айблашга шошмаслик керак, улар ҳужжатсиз, далилсиз бирор иш қилмайдилар.\nКийимни қорага бўяшни зиёда ва фазл ҳисоблаган уламолар аббосийлар ҳукмронлиги даврида яшаган зотлардир. Маълумки, аббосийлар қора рангни ўзларига шиор қилиб олган эдилар. Қора рангли нарса у даврда қадрли ҳисобланарди. Шунинг учун ҳам бу уламолар ўз даврларининг талабларидан келиб чиқиб, «Кийимни хиёр вақтида қорага бўяш зиёда ва фазлдир», деб фатво берганлар.\nУларга қарама-қарши фатво чиқариб, «Кийимни қорага бўяш айб ва нуқсондир», деган уламолар аббосийларга мухолиф ҳукмдорлар даврида яшаганлар. Улар ҳам ўз шароитларидан келиб чиқиб фатво берганлар. Демак, икки тарафнинг фатвоси ҳам ўз замонаси учун тўғри ва ўринли. Бунинг нимасини ихтилоф дейишимиз мумкин?\nШунингдек, уламоларимиз фатво чиқаришда ўзлари яшаб турган юрт ва жамиятнинг шарт-шароитларини ҳам эътиборга олганлар.\nМисол учун, имом Шофеъий Ҳижозда яшаб турган пайтларида маълум фатволар чиқарган масалалар бўйича Мисрда яшаб турганларида мутлақо ўзгача фатволар чиқарганлар. Буни ҳам ихтилоф деб бўлмайди.\nСиз билан бизга ихтилоф бўлиб кўринаётган нарсаларнинг ўзига яраша сабаблари бор. Бу нарсалар алоҳида китобларда батафсил баён қилинган. Биз бу сабаблардан фақат иккитасини эслатиш билан кифояланамиз.\n1. Араб тилидаги лафзларнинг турли маъноларни ифода этиши.\nҲаммамизга маълум ва машҳурки, таҳоратда бошга масҳ тортиш фарз. Ҳамма бошига масҳ тортади. Аммо фиқҳ имомлари бу масаланинг энг нозик жиҳатларигача ўрганишган. Одамлар тарафидан тушган ёки тушиши мумкин бўлган «Бошнинг қанча қисмига масҳ тортиш фарз?» деган саволга жавоб беришган. Ана шунда жавоблари икки хил чиққан.\nИмом Абу Ҳанифа «Бошнинг тўртдан бир қисмига масҳ тортиш фарз», десалар, имом Шофеъий «Ҳаммасига масҳ ториш фарз», деганлар.\nХўш, бунга нима сабаб бўлди? Аллоҳ таоло Қуръонда таҳоратнинг баёнида: «Вамсаҳуу би руъусикум» – «Ва бошларингизга масҳ тортинг», деган.\nИмом Абу Ҳанифа: «Би руъусикум»даги «бо» ҳарфи араб тили қоидалари бўйича «баъзи» маъносини англатади. Шунинг учун оятнинг маъноси «Бошингизнинг баъзисига масҳ тортинг», дегани бўлади. «Баъзи» дегани «тўртдан бири», дейишга сабаб эса, Пайғамбаримиз алайҳиссалом бир жойда таҳорат қилганларида саллалари остидан бошларининг олд қисмига масҳ тортганликлари ривоят қилинган», дейдилар.\nИмом Шофеъий эса: «Би руъусикум»даги «бо» ҳарфи араб тили қоидаси бўйича илсоқни, яъни ёпишишни билдиради. Оятнинг маъноси «Бошингизга қўлингизни ёпиштириб масҳ тортинг», дегани бўлади, Пайғамбар соллаллоҳу алайҳи васаллам ҳам доимо бошларининг ҳаммасига масҳ тортиб юрганлар», дейдилар.\nАмалда эса шофеъий мазҳабидаги кишилар ҳам, ҳанафий мазҳабидаги кишилар ҳам бошларининг ҳаммасига масҳ тортадилар.\nИмомларнинг баҳси эса фақат илмий баҳс, баъзан ўрни келганда ишлатиш учун захира бўлиб қолади. Шунга ўхшаш, араб тили қоидалари, ҳарфларнинг далолатлари асосида фақиҳларимизнинг турлича тушунишлари бошқа масалаларда ҳам бўлган.\nТалоқ қилинган аёл идда ўтириши лозимлигини ҳамма билади. Аммо идданинг муддати ҳақида бир мазҳаб уламолари «Уч марта ҳайз кўргунча», деса, иккинчи мазҳаб уламолари «Уч марта ҳайздан поклик муддати ўтиши керак», дейишади.\nМасала битта бўлса, нима учун жавоб ҳар хил? Ёки далиллар ҳар хилми? Далилга келсак, икки томон учун ҳам Аллоҳ таолонинг «Вал муталлақоту ятараббасна би анфусиҳунна саласата қуруъ» – «Талоқ қилинган аёллар ўзларича уч қуруъ кутадилар», деган ояти каримаси асос бўлган.\nЖавобнинг турлича бўлиши «қуруъ» сўзидан келиб чиққан. Бу сўз араб тилида икки маънони, ҳам «ҳайз» ва ҳам «ҳайздан поклик» маъноларини англатади. Демак, имомларнинг айримлари ўша сўздан ҳайз маъносини олиб, «Идданинг муддати талоқдан сўнг уч ҳайз кўргунча кутиш», десалар, бошқалари «поклик» маъносини олиб, «Идданинг муддати уч марта ҳайздан поклик муддатининг ўтиши», деганлар.\nАлбатта, уламолар бу маъноларни ўзларича ёки гапим бошқаникига ўхшаб қолмасин, деб эмас, балки қўшимча кучлантирувчи далиллар асосида олганлар.\n2. Ривоятларнинг турлича бўлиши.\nБир имомга маълум ҳадис етган бўлса, бошқасига ўша ҳадис етмаган бўлиши мумкин.\nБир имомга маълум ҳадис заиф йўл билан етган бўлса, бошқасига ўша ҳадис кучли йўл билан етган бўлиши мумкин.\nБир имомга маълум бир ҳадис етган бўлса, бошқасига бу мавзуда бошқа ҳадис етган бўлиши мумкин ва ҳоказо.\nДемак, шу ва шунга ўхшаш сабаблар туфайли фиқҳ уламоларимиз мазҳабларида ўзига хослик ва турли-туманликлар келиб чиққан. Илм ва уфқ доираси етарли кишилар буни оддий бир ҳолат, турли-туман инсонлар яшайдиган жамиятда бўлиши табиий воқеълик ва қолаверса, аввал айтиб ўтилганидек, мусулмон уммати учун раҳмат деб тушунганлар. Чунки оғир аҳволга тушиб қолганда бир мужтаҳиднинг фатвосидан жавоб топилмаса, иккинчисиникидан топилади ва ҳоказо.\nЛекин, минг афсуслар бўлсинки, уфқ доираси тор мутаассиблар бу ҳолатдан жанжал ва келишмовчиликлар чиқаришган ва мусулмонларга катта зарарлар етказишган.\nБуни кўрган учинчи бир тоифалар эса фиқҳни ва фиқҳий мазҳаб бошлиқларини, уларга эргашганларни танқид қилишган. Фиқҳни умуман тарк қилишга даъват этишган.\nАммо фиқҳ ҳаётий зарурат сифатида ривожланиб бораверган. Модомики ҳаёт ўзгарар экан, модомики дунё шундай тузилган экан, мусулмонларнинг доимо фақиҳларга иши тушиб туради. Бу эса ўз навбатида фақиҳларни илмий изланишга, баҳсга чорлайди.\nШундай қилиб, Қуръон ва Суннат, шариат қонунлари асосида қоидалар ишлаб чиқилди. Сон-саноқсиз китоблар ёзилди. Турли фиқҳий қомуслар яратилди. Натижада мусулмон уммати инсоният тарихидаги энг катта ва энг бой илмий меросга эга бўлди. Фиқҳ уламолари ҳаётда содир бўлган масалалардан ташқари, эндиликда содир бўлиши мумкин бўлган масалаларни ҳал қилиб қўйган жойлари ҳам бор.\nФақиҳларимиз қолдирган бу мерос ҳамманинг таҳсинига сазовор бўлди. Fайридин халқлар ҳам ўз қонунчиликларида исломий фиқҳдан фойдаланишди. Ҳаммалари бир овоздан фақиҳларимизга таҳсинлар ўқишди. Ўзини билганлар ҳозир ҳам шундай қилмоқдалар.\nУламоларимиз бугунги кунда фиқҳий мазҳабларга амал қилиш янада аҳамиятли эканини таъкидламоқдалар. Чунки фиқҳий мазҳабга амал қилиш ҳозирда мавжуд турли ихтилофлар ва келишмовчиликларнинг олдини олиб, ҳамма ўз мазҳабига амал қилган ҳолда, ўзга мазҳабларни ҳам ҳурматлашига сабаб бўлади.\nБу масалада бугунги кунда ихтилоф асосан мазҳабни тан олмасликдан келиб чиқмоқда. Мазҳабни инкор қилувчиларнинг гап-сўзлари ва тасарруфлари кўпчиликни норози қилмоқда.\nУларга «Сиз айтгандай, мазҳабни қўйиб, бевосита Қуръон ва Суннатдан ҳукм чиқаришга илмимиз етмаяпти, нима қилайлик?» дейилса, «Менга келинглар, тушунтириб қўяман», дейдилар ёки «Фалончи устозимизга боринглар», дейишади. Фалончилар эса билиб-билмай ихтилоф қилишади. Натижада бир босиб ўтилган йўлни яна бошлашга тўғри келади.\nШунинг учун ҳам уламоларимиз: «Ижтиҳод даражасига етмаган кишилар муайян бир мазҳабни ушлаши лозим», дейдилар.\nШундай қилинганда, ихтилофдан сақланилади. Шунингдек, бошқа мазҳабларга ва уларга эргашганларга ҳурмат билан қараш лозим.\nБир ишда бир мазҳабга, иккинчи бир ишда бошқасига эргашиш дуруст эмас. Буни уламолар «талфиқ» дейдилар. динда адашмаслик учун маълум бир мазҳабни ихтиёр қилиб, фақат унга эргашиш лозим.\nУламоларимиз: «Ҳатто илми юқори даражага етиб, мазҳабларнинг далилларини солиштириб, кучлисини аниқлаш даражасига етган одам ҳам бировларга бу ҳақда гап қўзғамасин, фатво бермасин, шахсий амал қилса, рухсат», дейишади.\nБуларнинг ҳаммаси мусулмонлар орасида ихтилоф чиқармаслик учун кўрилган чора-тадбирлардир. Бундай чоралар айниқса оммавий диний илмсизлик ҳукм сураётган бизнинг юртимизга ўхшаш жойларга жуда ҳам зарур.\nКези келганда, мусулмонлар жамиятининг доимо фиқҳга эҳтиёжи борлигини яна бир бор таъкидламоқчимиз. Ҳар бир мусулмон ибодатини ва муаммоларини шариат қонунлари асосида олиб бориши лозим. Бу қонунларни ўргатиш учун эса фиқҳ керак. Аввалги уламоларимиз қолдириб кетган улкан фиқҳий меросдан самарали фойдаланишимизнинг ўзи етарли эмас.\nЧунки, аввал таъкидлаганимиздек, ҳаёт ўзгариб туради. Шу туфайли янгидан-янги масалалар ҳам пайдо бўлиб туради. Бу масалаларга тўғри жавоб топишда фиқҳ керак бўлади. Гапни чўзиб ўтирмасдан, бир-икки мисол келтирайлик:\nАвваллари бировнинг қонини иккинчи одамга қуйиш, бир кишининг аъзосини бошқа бир одамга кўчириб ўтказиш ёки эркак кишининг уруғлигини олиб, уни махсус найчада (пробиркада) урчитиб, сўнгра аёл кишининг бачадонига ўрнатиш каби ишлар умуман бўлмаган, ҳатто бировнинг хаёлига ҳам келмаган.\nШунинг учун эски фиқҳий китобларнинг ҳаммасини бирма-бир варақлаб чиқсак ҳам бу масалаларга жавоб топа олмаймиз. Ҳаёт эса бу масалаларга жавоб беришни тақозо қилади. Демак, яна фиқҳга ҳожатимиз тушади.\nШунинг учун ҳам Ислом мамлакатлари уюшмаси ҳузурида ва «Робитатул Оламил Исломий» ташкилоти қошида биттадан Ислом фиқҳи академияси ишлаб турибди. Уларда ҳар бир Ислом давлатидан вакиллар бор. Янги пайдо бўлган масалалар аввало академия аъзоларига алоҳида ўрганиш учун тақдим қилинади. Сўнгра академиянинг йиллик мажлисида, керакли соҳа мутахассислари иштирокида бу масалалар муҳокама қилинади ва керакли фатволар чиқарилади. Баъзи аъзоларнинг алоҳида фикрлари бўлса, унга ҳам ишора қилинади.\nШу йўл билан масалалар ихтилоф ва жанжалсиз ҳал қилиб келинмоқда. Демак, Аҳли сунна вал жамоа ақийдасидаги фиқҳий мазҳаблар ҳар қандай ихтилофларни четлаб ўтсалар бўлар экан. Бунинг учун эса кенгбағирли, тушунган ва етарли илмий савияга эга бўлиш зарур.\nIlhomjon 05:59 / 31.01.2020\nЖуда чуқур мазмун ва маъноларга бойидим\nҚасамингни яхшилик қилишингга тўсиқ қилма!\n11:06 / 30.01.2020 1138\n15:45 / 30.01.2020 1622\nЎша даврда фиқҳ уламоларидан кўплаб фақиҳлар етишиб чиққан. Уларнинг кўпчилиги ўзлари дунёдан ўтишлари билан фиқҳий илмий ишлари ҳам мерос бўлиб қолиб кетган. давоми...\n2878 15:44 / 16.01.2020\n.Набий соллаллоҳу алайҳи васаллам ўша давр подшоҳ ва қабила бошлиқларига элчилар юборар эдилар. Бир кун Рум подшоҳига давоми...\n30813 05:00 / 18.01.2017\nФиқҳ илмининг асоси бўлмиш .усулул фиқҳ, муҳим илмлардан биридир. Фуқаҳолар мужтаҳидларнинг шариат аҳкомларини қай тариқа истинбот этганларини мазкур илм орқали давоми...\n3233 18:15 / 09.01.2019\nЯККА МУАЛЛИФЛАРНИНГ ЗАМОНАВИЙ КИТОБЛАРИ\nЗамонавий фиқҳга оид китобларнинг якка муаллифлар томонидан ёзилганлари бир қанча. Уларнинг баъзилари ила танишиб чиқамиз1. .Фиқҳус Сунна,.Бу китобнинг муаллифи давоми...\n1995 05:00 / 18.01.2017\n2397 15:55 / 28.03.2020


ЭЗГУ МАҚСАДИМИЗ РЎЁБГА ЧИҚДИ - Народное Слово\nЭЗГУ МАҚСАДИМИЗ РЎЁБГА ЧИҚДИ\nКечагидек эсимда, оиламиз даврасида тадбиркорлик ҳақида сўз кетганда, анчадан буён ўйлаб юрган фикримни ўртага ташладим. Туманимиз марказида чоғроқ сутни қайта ишлаш корхонаси анчадан буён ишламай тургани, шу цех сотувга чиқарилганини айтиб, оилавий бизнесни йўлга қўйишдан сўз очдим. Уйдагиларга бу фикр маъқул тушди. Қарангки, дастурхон атрофида қилган ниятимиз рўёбга чиқиб, мулк эгаси бўлдик.\nЎшанда 2006 йил эди. Банк томонидан бизнес лойиҳамиз қўллаб-қувватланди. Бизга 50 миллион сўм миқдорида имтиёзли кредит ажратилди. Ишни янги ускуналар харид қилиш, мавжудларини созлашдан бошладик. Фермерлар, деҳқон хўжаликлари билан шартномалар туздик. Ишимиз аста-секин ўнгидан кела бошлади. Илгари сутни топширгани йигирма-ўттиз чақирим йўл босиб, Бухоро шаҳрига борган фермерларнинг ташвиши енгиллашди. Савдо шохобчаларида эса корхонамиз ёрлиғи туширилган маҳсулотлар харидоргир бўла борди. Дастлаб икки киши билан иш бошлаб, кунига 500-600 литр сутни қайта ишлаган бўлсак, ҳозир ишчиларимиз сони ўн беш нафарга етди. Кунига уч тонна атрофида сут қабул қилиб олиб, қаймоқ, қатиқ, сариёғ, сметана каби жами тўққиз турдаги маҳсулотни буюртмачиларга етказиб бераяпмиз.\nТадбиркорлик соҳасида бугунги кун билан яшаб бўлмайди. Эртани ўйлаган, уни кўра билган ишбилармон асло ютқазмайди. Шуни ҳисобга олиб, даромаднинг бир қисмини замонавий ускуналар харидига сарфлаяпмиз. Чунончи, сутдан қаймоқ ажратиб олиш ускунасини харид қилдик. Ҳар бирининг сиғими 15 тонна бўлган иккита музлаткичга эга бўлдик. Жорий йилда эса фаолиятимизни янада кенгайтириш тараддудидамиз. Корхонамиз қошида ёрдамчи хўжалик тузиб, наслдор чорва моллари парваришини йўлга қўямиз. Бундан ташқари, пишлоқ ишлаб чиқаришга мўлжалланган бизнес лойиҳамиз ҳам тайёр. Ҳар иккала лойиҳани банк томонидан молиялаштириш кўзда тутилган. Ниятимиз амалга ошгач, 15-20 та янги иш ўрни пайдо бўлади. Ишга эса ёшлар, асосан, коллеж битирувчиларини таклиф қилмоқчимиз.\nБаъзан корхонамизнинг барқарор ишлаётгани, биз бошлаган иш туфайли ўндан зиёд оиланинг рўзғори бут бўлаётганини ўйлаб, янада руҳланиб кетаман. Қолаверса, тадбиркорлик билан шуғулланиб, ўзимиз ҳам кам бўлаётганимиз йўқ. Турмушимиз обод, ҳаётимиз фаровон. Уч фарзандни оқ ювиб, оқ тараб вояга етказдик. Улар эл-юрт хизматида. Ўн иккита неварам бор. “Йил аёли” анъанавий кўрик-танловининг 2011 йилги вилоят босқичи ғолибиман. Эл-юрт ўртасида ҳурматим бор. Ҳаётда нимага эришган бўлсам, бу истиқлол шарофати, юртимизда хотин-қизларга кўрсатилаётган алоҳида эътибор самараси, деб биламан. Бахтиёр она, тадбиркор аёл эканимдан ғурурланаман.\nЖондор туманидаги «Жондор чашмаси»\nмасъулияти чекланган жамияти раҳбари.


«Узбек Лизинг Интернешнл А.О.» — Қайтариладиган Лизинг\n- Сотиб олинаётган лизинг объекти умумий қийматининг 100 фоизи; ёки\n- сотиб олинаётган лизинг объекти умумий қийматининг 70 фоизи (Лизинг олувчи томонидан лизинг объекти умумий қийматининг 30 фоизи миқдорида улушли иштирок олинган ҳолатда)\n6 (олти) ой. Имтиёзли давр давомида Лизинг олувчи ойига асосий қарз умумий суммасининг камида 0,5 фоизини тўлайди.\nЎртача йиллик 28% (қолдиққа ҳисоблаб ёзиш)\nЛойиҳа бўйича гаров таъминотининг миқдори лизингни молиялаштириш суммасининг камида 50%ни ташкил этиши керак. Кўчмас мулк ёки ускуна; ёки банк кафолатлари; ёки кафилликлар; ёки кўчар мулк (техника, транспорт воситаси) кўринишидаги гаров суммаси.\nҚайтариладиган лизингда лизинг олувчининг бирламчи ва асосий йўлдош харажатлари\nЛизингни молиялаштириш суммасининг 1,5 фоиз


14:11 13.09.2017 (Янгиланган 22:25 14.09.2017) Ҳавола олиш\nТОШКЕНТ, 13 сен — Sputnik. Ўзбекистонда эркин конвертация киритилганига роппа-роса бир ҳафта бўлди. Орадан анча йиллар ўтиб, аҳоли мамлакат банкларига валюта топшириш ва, аксинча, уни сотиб олиш имконига эга бўлди. Аммо кейинги вақтларда ҳаммаси ҳам аслида биз кутгандай оддиймаслиги аён бўлмоқда.\nБугунги кунда республикада доллар энг кенг тарқалган ва эҳтиёж энг катта бўлган валюта мақомини сақлаб келмоқда. Талаб бор жойда. табиийки, қора схемалар ҳам бўлади. Бунга шунча йиллардан бери энг катта коррупция мана шу америка валютаси атрофида чарх урганини мисол келтириш мумкин.\nШу вақтгача одамлар долларни банклардан эркин сотиб ололмасдилар, бунинг учун "қора бозор"га мурожаат қилиш талаб этиларди. Табиийки, ноқонуний валютачилар ҳам ўз навбатида фуқароларга долларни давлат курсидан икки баробар қиммат нархда пуллар эди.\nБанк томонидан ўрнатилган пасайтирилган курс эса тепадаги маълум амалдорлар "чўнтаги" учун хизмат қилиб, улар бундан яхшигина даромад кўришди ҳам.\nЖорий йил бешинчи сентябр куни эркин конвертациянинг киритилиши мамлакатда ҳақиқий шов-шувли ҳодисага айланди.\nБанкларда доллар алмаштирган фуқароларга 50 мингталик пуллар берилди\nОдамлар гуруҳ-гуруҳ бўлиб банкларда ташкил қилинган валюта айрибошлаш шохобчалари томон шошилдилар ва долларни республика Марказий банки томонидан расман белгиланган курс — бир доллар учун 8100 сўм қийматида алмаштирдилар. Банкларда доллар курси қора бозорда ўшанда ўрнатилган нархдан қимматроқ белгиланиши эса валюта айрибошлаш шохобчалари олдида навбатлар ҳосил бўлишига сабаб бўлди.\nТаъкидлаш жози, аҳоли умрида биринчи марта молиявий муассасада валютани қора бозордан юқори нархда, бунинг устига паспортсиз алмаштириш имкониятига эга бўлди. Маблағнинг умумий миқдори 10 минг долларга етсагина шахсни тасдиқловчи ҳужжат талаб этилар эди.\nБундан ташқари эндиликда доллар сотиб олиш имкони пайдо бўлди. Тўғри, қўлингизга ҳеч ким долларни бериб қўйган эмас, банкдан валютани харид қилган тақдирингизда у сизга конверсион деб аталмиш картага тушириб берилсада, аммо банкдан долларни эркин харид қилиш имкони яратилиши ҳам ўзига хос воқеа бўлди.\nБу ерда ҳам битта "лекин"и бор, конверкарталардан мамлакат ичида эмас, фақат чет элда фойдаланиш мумкин.\nАммо шу билан бирга аҳоли учун доллар харид қилишда барча чекловлар олиб ташланган, эндиликда валюта учун тўловни нафақат нақд пулда балки сўм пластик карталарда ҳам амалга ошириш мумкин. Илгарилари бу ҳақда гап-сўз бўлиши мумкин эмасди.\nЯна бир качилиги эндиликда фуқаролар бир кварталда беш минг долларгача валютани харид қилишлари мумкин.\nЎзбекистон миллий банки Тошкентдаги филиалида фаолият юритувчи ходимнинг сўзларига кўра, айни вақтда эски компьютер тизимидаги ушбу камчиликлар устида иш олиб борилмоқда. Хусусан, яқин келажакда мамлакатда ҳаётга татбиқ этилаётган валюта ислоҳотига биноан жисмоний шахслар хоҳлаган миқдорда валюта харид қилишлари мумкинлигини таъкидлади.\nАниқлик киритилишича, бу операцияни амалга ошириш учун молиявий муассаса мижозларидан паспорт ёки ИННни тақдим этиш сўралади. Ушбу жараён бир неча кундан тортиб бир ҳафтагача чўзилиши мумкин.\n"Қора бозор"га қайтадиган бўлсак, шуни алоҳида қайд этиш лозимки, ноқонуний валютачилар валюта либерализациясининг эртаси кунидаёқ ўз позицияларини қайтариб олишди. Ўзбекистон президенти Бош прокуратура ва ИИВга нолегал валюта операцияларига қарши курашни кучайтириш бўйича берган топшириғи Ўзбекистон ОАВлари томонидан кенг миқёсда ёритилган бўлсада, аммо амалда бу ҳеч қандай натижа бермади.\nБанкдаги "ур-сур"ларнинг эртаси куни "қора бозор" яна жонланди. Аниқроғи, эндиликда валютчиклараввалгидек "доллар борми" дея одамларга бозорларда ташланишмасада, ўз фаолиятларини янги схемада йўлга қўйиб олдилар. Эндиликда улар оддий савдогар кўринишида ёхуд одам гавжум жойда ҳатто "такси" ичида иш қилишга киришган.\nШу кечаю-кундузда валюта бозорид доллар курси 8250 сўмни ташкил қилмоқда.\n"Қора бозор"нинг йўқотиш билан боғлиқ муаммолардан бири шундаки, халқ "жонли" долларни олиш имконига эга экан, ноқонуний валютачиларга қарши кураш кутилган самарани бериши даргумон.


Маълумки, электр энергияси узатишда тармоқдаги йўқотишларга барҳам бериш, ускуналарни зўриқишдан муҳофаза қилиш, кўп жиҳатдан, ўша вақтдаги кучланишга боғлиқ. Агар қувват сарфи назорат остида бўлса, буларнинг барчасини белгиланган лимит доирасида амалга ошириш мумкин. Аммо яқин вақтгача бунинг уддасидан чиқиш мушкул ҳисобланар, негаки, ишончли назорат тизими йўқ эди.\nКорхонада олиб борилган изланишлар самараси ўлароқ, ана шундай компьютерлаштирилган тизим яратилиб, амалиётга муваффақиятли жорий этилди. Уни жамиятнинг алоқа ва телемеханика бўлими бошлиғи О. Нуриддинов раҳбарлигидаги мутахассислар гуруҳи амалга оширди. Мазкур янгилик Вазирлар Маҳкамасининг 2009 йил 5 июндаги “Электр энергияси истеъмолини ҳисобга олиш ва назорат қилиш тизимини такомиллаштиришга доир қўшимча чора-тадбирлар тўғрисида”ги қарори асосида рўёбга чиқарилди.\nМалакали мутахассис хорижда тайёрланган ва ўзи яратган қурилмалар ёрдамида “Radiomer” дастурини яратди. Ушбу автоматлаштирилган тизим нимстанциялардан узатилаётган қувват миқдорини масофадан туриб узлуксиз назорат қилади.\n— Бу ердаги бош серверга ҳар 20 сонияда шаҳар ва туманлардаги 115 та нимстанциядан маълумотлар автоматик равишда келиб тушади, — дейди муҳандис. — Авваллари бирор бир жойда узилиш, зўриқиш кузатилса ёки ғайриқонуний уланишга қўл урилса, аҳолидан хабар келмагунча, бундан огоҳ бўлмасдик. Энди эса бундай ҳолатдан бир зумда хабар топиш мумкин. Ихтиромизга Ўзбекистон Республикаси Стандартлаштириш ва метрология агентлигидан муаллифлик сертификати берилди.\nАйни пайтда янги дастурий тизимни “Ўзбекэнерго” давлат-акциядорлик компанияси томонидан амалиётга кенг жорий этиш чоралари кўрилмоқда.\nМазкур рукндаги бошқа мақолалар: « Аграр соҳадаги ислоҳотлар самараси\tМанзилли ижтимоий муҳофаза ва масъулият »


ЁШ СИЁСАТЧИЛАР - Ўзбекистон овози газетаси\nижтимоий-сиёсий фаоллиги ошмоқда\nЁшлар миллат келажаги, мамлакат таянчи. Уларнинг ҳам жисмонан, ҳам маънан баркамол бўлиб вояга етиши, Ватан тақдирига дахлдорлик туйғуси билан улғайиши юртнинг порлоқ келажагини таъминлайди. Ўзбекистон Халқ демократик партияси «Истиқбол» ёшлар қаноти фаолиятининг асосий йўналишларидан бири ҳам ана шу эзгу мақсадларга қаратилган. Шу боис ЎзХДП ташкилотларида сиёсий-ҳуқуқий жиҳатдан фаол, ислоҳотлар моҳиятини чуқур англайдиган, бу жараёнларда муносиб иштирок этаётган ёшлар сафи тобора кенгайиб бормоқда.\n— Бугунги кунда сафимизда тўрт минг нафардан ортиқ аъзо бор, — дейди ЎзХДП «Истиқбол» ёшлар қаноти Сирдарё вилоят бўлими етакчиси Мурод Ҳайитов. — Уларнинг сиёсий-ҳуқуқий билимини ошириш мақсадида депутатлар, ҳуқуқшунос, сиёсатшунослар билан учрашувлар, давра суҳбатлари ташкил этиб борамиз.\n«Истиқбол» ёшлар қанотининг туман ва шаҳар бўлимларида «Ёш сиёсатчилар» клублари фаолияти йўлга қўйилган бўлиб, уларга етакчилик қилиш учун қанот аъзолари орасидан энг иқтидорли, интилувчан ва ташаббускор йигит-қизларни танлаб олганмиз.\nКлуб машғулотларида Ўзбекистон Республикаси Конституцияси, «Фуқаролар сайлов ҳуқуқларининг кафолатлари тўғрисида», «Халқ депутатлари вилоят, туман ва шаҳар Кенгашларига сайлов тўғрисида», «Сиёсий партиялар тўғрисида»ги қонунлар ҳамда ЎзХДП Сайловолди платформаси, Ҳаракат дастури чуқур ўрганиб борилмоқда.\n— «Ёш сиёсатчилар» клубида турли шакл ва усулларда машғулотлар ўтказилади, — дейди ЎзХДП «Истиқбол» ёшлар қаноти Гулистон шаҳар бўлими фаоли Одил Аҳмедов. — Тадбирларда янги қабул қилинган қонунлар мазмун-моҳияти, ижтимоий аҳамияти борасида фикрлашамиз, ёшлар ва партия электорати манфаатлари нуқтаи назаридан баҳс-мунозара юритамиз. Айрим масалаларда мутахассисларга мурожаат қиламиз. Шу тариқа билимларимизни мустаҳкамлаб бораяпмиз.\nЯқинда Оқолтин, Сайхунобод, Сирдарё, Сардоба туманларида «Ёш сиёсатчилар» клублари томонидан «Депутат ва ёшлар», «Адвокат билан учрашув» каби тадбирлар ўтказилди. Қизғин савол-жавоблар билан ўтган бу учрашувлар ёшларда катта қизиқиш уйғотди.\nДарҳақиқат, бугун ёш сиёсатчилар ижтимоий-сиёсий ҳаётга кириб келаяпти. «Ёш сиёсатчилар» клуби эса турли ҳаётий масалаларга уларнинг қарашлари, фаол фуқаролик позицияси шаклланишида муҳим аҳамият касб этмоқда.


"Ўзбекнефтгаз"да 38 та йирик лойиҳага 20,6 миллиард доллар сарфланади\n10:43 / 06.04.2016\n2016 йилга мўлжалланган сармоя дастурига мувофиқ, "Ўзбекнефтгаз" миллий холдинг компанияси умумий сармоя ҳажми 20,6 миллиард долларлик 38 та лойиҳани амалга оширишни режалаштирган. Компания шу мавзудаги матбуот анжумани ташкил этди, деб хабар беради “Жаҳон” ахборот агентлигига таянган ҳолда review.uz.\nУшбу йил давомида умумий қиймати 624 миллион доллар бўлган тўққизта лойиҳа бўйича ишларни якунлаш ҳамда объектларни ишга тушириш мақсад қилинган.\nМавжуд хомашё захираларидан қимматли компонентларни чиқариб олиш ва рақобатбардош маҳсулотлар ишлаб чиқариш, шунингдек, ушбу маҳсулотлар экспорт ҳудудини кенгайтириш нефтегаз соҳасининг устувор йўналишларидан биридир.\nАйни шу мақсадларда хориж сармоялари, янгидан янги технологиялар ва ускуналар фаол жалб этилмоқда. Сармоя дастури доирасида 2016 йилда хориж сармоялари ҳамда кредитлари иштирокида умумий қиймати 16,3 миллиард долларлик 14 та лойиҳа амалга оширилмоқда.\nУшбу лойиҳаларда қатнашаётган хориж компаниялари қаторида Россия, Корея Республикаси, Хитой, Жанубий Африка мамлакатлари ва бошқа давлатларнинг тегишли соҳа компаниялари бор.\nЯна бир муҳим аҳамиятга эга лойиҳалардан бири – замонавий газни қайта ишлаш заводи қурилиши билан биргаликда Қандим конларини ўзлаштириш ҳамда Қўнғирот ҳудудида геологик-разведка ишларини олиб боришдан иборат. 2016 йилда бу ерда 662 миллион доллар хориж сармояларидан фойдаланиш кўзда тутилган.\nАйни пайтда Жанубий Кореянинг GS Engineering & Construction Corporation компанияси билан ҳамкорликда полиэтилен ва полипропилен олиш билан бирга табиий газдан олефинлар ишлаб чиқаришни йўлга қўйиш бўйича йирик лойиҳа устида меҳнат қилинмоқда.


ТАРАЛАЁТГАН ЗИЁ. «Ishonch». 14.07.2009 – Davronbek's blog\nТАРАЛАЁТГАН ЗИЁ. «Ishonch». 14.07.2009\nPosted on June 28, 2009 November 23, 2017 AuthorDavronbekLeave a comment\nwww.ziyouz.com портали асосчиси ва бош муҳаррири Давронбек Тожиалиев 1984 йил Марғилон шаҳрида туғилган. Ўзбекистон давлат жаҳон тиллари университети ва Ўзбекистон Миллий университетини тамомлаган. Айни пайтда «Тафаккур» нашриётининг информацион технологиялар бўлими бошлиғи бўлиб ишлайди. Польша, Қозоғистон давлатларида малака оширган. Мақола ва таржималари Ўзбекистон ҳамда чет эл оммавий ахборот воситаларида чоп этилган.\n– Бугунги кунда www.ziyouz.com портали ёшлар орасида оммабоп Интернет сайтларидан бирига айланди. Порталнинг ташкил этилиш тарихи ҳақида сўзлаб берсангиз.\n– www.ziyouz.com маърифий порталига 2004 йили асос солинган. Портални ташкил этишдан кўзланган мақсад инсонларга ҳақиқий маънода зиё улашишдир. Зеро, зиё деб жисмдан таралган ёруғликка айтилади. Илм зиёдир, маърифат зиёдир, иймон зиёдир, сабр зиёдир. Бекорга халқимиз илм-маърифатли, иймон-эътиқодли инсонларни зиёли деб атамайди. Улар илм-маърифат орқали инсонларга зиё улашадилар ва икки дунё саодатига эришадилар.\nҲозирги замонда айрим ёшларимизнинг илм-маърифатдан оғиб кетаётганлари, ўткинчи орзу-ҳавасларга берилиб, асл ҳақиқатни унутаёзганлари ҳам – бор гап. Ахборотлашаётган дунёда технологиялар маълум маънода инсонни дангаса қилиб қўяяпти. Инсоният тобора илм-маърифатдан, зиёдан бебаҳра қолмоқда. Шунданми, ота-боболаримиз эришган илмий-маърифий ютуқларга етишиш бугун эртакдек туюлади. Одамлар фақат бугунги куни билан яшашга ўрганиб қолаётгандек…\nИлм-маърифатнинг орамиздан кўтарилиши даҳшат эмасми? Нега ёшлар орасида кучли тафаккур эгалари кам? Навоийлар, Улуғбеклар бизнинг ёшимизда эришган илм чўққиларининг 10 дан бирига етдикми? Нима учун 10 ёшгача Қуръони каримни ёдлаб мукаммал билган, минг-минг мисра шеърни ёддан айтган, ёш бўлатуриб улкан кашфиётларни амалга оширган, жуда кўп тилларни мукаммал билган, ижодда катта рутбаларга эришган аждодларимизга муносиб бўлиш учун етарли ҳаракат қилмаяпмиз? Нега уйимизда кутубхоналаримиз йўқ? Нега илм, китоб талаш эмас? Нима учун кутубхоналаримиз бозорларимиздек гавжум эмас? Олган кийимимиз билан мақтанамиз-у, янги ўқиган китобимиз, олган билимимиз ҳақида сўз қотмаймиз? Биз – ёшлар нега дангаса бўлиб қолдик? Турли-туман компьютер ўйинлари, видео билан ҳамнафас ўсаётган кичик ёшлилардан кейин нимани кутиш мумкин? Нима учун илмга рағбат сўниб бормоқда? Бу каби минглаб саволлар зиё истаган кўнгилларни доимо безовта қилиши аниқ. Зеро, бизнинг мақсадимиз ҳам ёшларимизни илмга, зиёга чорлашдир.\n– Дунё миқёсида Интернет сайтлари тобора бойиб бормоқда, ўз ўқувчиларига янги-янги рукнлар, хизматлар таклиф этмоқда. Сайтингизда ёритиладиган асосий мавзулар, бўлимлар, хизматлар ҳақида ҳам тўхтатиб ўтсангиз?\n– Сайтнинг асосий мавзулари маънавият, маърифат, маданият ва ёшлар таълим-тарбиясига оиддир. Асосий бўлимда янгиликлар, сараланган мақолалар, илм ва фан синоатлари ҳақида маълумотлар берилади. «Маънавият» бўлимида тарих, оила ва жамиятга оид мақолалар билан биргаликда ҳикматлар, ибратли ҳикоятлар, буюк мутафаккирларнинг афоризмлари тақдим этилади. Порталнинг энг катта бўлимларидан бири «Адабиёт»дир. Бўлимдан сиз ўзбек ва жаҳон адабиёти намояндалари ҳақида маълумотлар, шунингдек, улар асарларининг тўлиқ матнларини олишингиз мумкин. «Маданият» бўлимида санъат, кино олами ва спортга оид янгиликлар бериб борилади. Порталнинг дам олиш саҳифаларида ҳам бевосита илмга тарғиб этилади. Турфа қизиқарли ҳодисалар, дунё ажойиботлари ҳақидаги мақолалар, турфа рейтинглар, топишмоқлар, бошқотирмалар ўқувчиларимизнинг бўш вақтини мароқли ўтказишига ёрдам беради. Порталимизда электрон китоблар ва дастурларни сақлаб олиш, юртимиз шаҳарлари фотогалереяси, шеърий ва расмли табрикномалар хизматлари ҳам йўлга қўйилган. Сайт форумида ҳам асосан ёшлар иштирок этиб, масофавий таълим олиш билан бирга ўзларини қизиқтирган мавзуларда онлайн муҳокамаларда иштирок этмоқдалар.\n– Портал ташкил этилганига ҳам беш бўлиб қолибди. Ўтган вақт давомида сайт ҳар томонлама бойиган бўлса керак?\n– Ёшлигимдан турли хил ғаройиботларга қизиқишим боис, даставвал кичик ёндафтарлар, сўнгра қалин кундалик дафтарларга маълумотлар йиғиб юрардим. Ҳозирда мана шундай дафтарлардан 10тачаси йиғилиб қолди. Портал дастлаб ташкил этилган пайтда айни шу йиллар давомида йиғилган маълумотлар асқотди. Кейин бошқа манбалардан ҳам маълумотлар олиб базани кенгайтира бошладим. Муаллифларнинг ўзлари ҳам мунтазам равишда ижод намуналарини жўнатиб турадилар. Ҳозирга келиб, порталда бадиий ва ҳужжатли мавзулардаги 450дан ортиқ электрон китоб, 3700 мақола ва янгиликлар, ўзбек ва жаҳон адабиётидан 700дан зиёд насрий асар, 400дан ортиқ муаллифнинг шеърлари, шунингдек, халқ оғзаки ижоди намуналари (мақоллар, топишмоқлар, ҳикматлар), юртимиз шаҳарларини акс эттирувчи 900дан ортиқ фотосурат мавжуд.\n– Порталнинг ўқувчилари кўлами, географияси қай даражада?\n– www.ziyouz.com порталига бевосита обуна бўлганлар сони 10000 нафардан ошади. Ўтган муддат давомида сайтга 12 миллионга яқин фойдаланувчи ташриф буюрган. Ички статистика маълумотларига кўра, кунига 5-6 минг фойдаланувчи портал маълумотларилан баҳраманд бўлади. Ўзбекистондаги давлат тилида фаолият юритувчи сайтлар орасида www.ziyouz.com юқори ўринларда туради. Ташриф буюрувчиларнинг асосий қисми юртдошларимиз. Сайтга, шунингдек чет элдаги ватандошларимиз ва ўзбек маданиятига қизиқувчилар хорижликлар ҳам киришади.\n– www.ziyouz.com сайти яхшигина даромад ҳам келтираётгандир?\n– Бу саволни кўпчиликдан эшитишга тўғри келади. Сайт ҳеч қандай иқтисодий манфаат келтирмайди, десам негадир ишонгилар келмайди. Лекин ҳақиқатан ҳам шундай. Аммо сайт ортидан топган маънавий фойдани айтиб адо қилиб бўлмайди. Портал маълумотларини тайёрлаш жараёнида кўп нарсаларни ўрганаман. Мана шу камтарона хизматим юртимиз Интернет фойдаланувчилар, билимга чанқоқ ёшларимизга оз бўлса-да фойда келтираётган бўлсам, мақсадимга эришаяпман деб ҳисоблайман.\nСуҳбатдош: Абдуллатиф АБДУЛЛАЕВ\n«Ishonch» газетаси, 14.07.2009\n[singlepic id=70 w=500 h=500 float=center]\nCategoriesIntervyular, Ziyouz haqida matbuotdaTagsIshonch, ziyo, ziyouz.com\n← Previous Previous post: Bolajonlar nutqi. 3-qism\nNext → Next post: Бадал (ҳикоя). Умар Сайфиддин. «Yoshlik». 21.08.2009


Фенибут narxi - butun O'zbekiston bo'yicha\nФенибут ТАБЛЕТКА 250мг №10\nЎта юқори сезувчанлик, 8 ёшгача бўлган болалар. Лактозани ўзлаштираолмаслик, лактаза танқислиги ёки глюкоза-галактозани кам сўрилиши каби кам учрайдиган наслий касалликлари бўлган пациентлар препаратни қабул қилмасликлари керак (таркибида лактоза борлиги сабабли).\nМеъда-ичак йўлларини эрозив-ярали шикастланишлари, жигар етишмовчилиги, ҳомиладорлик, лактация даврида эҳтиёткорлик билан қўлланади.\nУхлатувчи, наркотик анальгетиклар, нейролептиклар, паркинсонизмга қарши ва тутқаноққа қарши воситаларнинг таъсирини узайтиради ва кучайтиради.\nУзоқ муддат қўлланганда жигар фаолиятини ва периферик қон кўрсаткичларини назорат қилиш керак. Юқори диққатни талаб қилувчи потенциал хавфли фаолият турларидан сақланиш керак.\nСимптомлари: яққол уйқучанлик, кўнгил айниши, қусиш, жигарнинг ёғли дистрофияси (7000 мг дан ортиқ қабул қилиш), эозинофилия, артериал босимни пасайиши, буйрак фаолиятини бузилиши.\nДаволаш: меъдани ювиш, фаоллаштирилган кўмирни қабул қилиш ва симптоматик даволашни амалга ошириш.\nНоотроп восита, марказий нерв тизимида нерв импульсларини ГАМК (γ-аминомой кислотаси) ёрдамида ўтказилишини енгиллаштиради (ГАМК-ергик рецепторларга бевосита таъсир қилади). Транквилизацияловчи таъсири фаоллаштирувчи самараси билан қўшилади. Шунингдек антиагрегант, антиоксидант ва бироз тиришишга қарши таъсирга эга.\nМия метаболизмини нормаллаштириш ва мияда қон айланишини яхшилаши (ҳажм ва тўғри чизиқли тезлигини оширади, қон томирлар қаршилигини камайтиради, микроциркуляцияни яхшилайди) ҳисобига миянинг функционал ҳолатини яхшилайди.\nХолино- ва адренорецепторларга таъсир қилмайди. Латент даврни узайтиради ва нистагм давомийлиги ва яққоллигини қисқартиради. Вазовегетатив сипмтомлар (шу жумладан, бош оғриғи, бошда оғирлик ҳисси, уйқуни бузилиши, таъсирчанлик, эмоционал лабиллик) ни камайтиради. Курс давомида қабул қилишда жисмоний ва ақлий иш қобилиятини (диққат, хотира, сенсо-мотор реакцияларнинг тезлиги ва аниқлигини) оширади. Астениянинг кўринишларини седация ёки қўзғалишларни чақирмай камайтиради (ўзини ҳис қилишни яхшилайди, қизиқиш ва жонбозликни (фаолият мотивациясини оширади)).\nХавотирлик, таранглик ва безовталик ҳиссини камайишига ёрдам беради, уйқуни нормаллаштиради.\nКекса ёшдаги одамларда марказий нерв тизимини сусайишини чақирмайди, мушакни бўшаштирувчи оқибатлари мавжуд эмас.\nЭтанолнинг марказий нерв тизимига сусайтирувчи таъсирини камайтиради.\nСўрилиши юқори даражада, препарат организмнинг барча тўқималари ва гематоэнцефалик тўсиқ орқали яхши ўтади (препаратнинг юборилган дозасини тахминан 0,1% мия тўқимасига киради, бунда ёш ва кекса ёшдаги пациентларда аҳамиятли юқори даражада). Жигар ва буйракда тенг тақсимланади. Жигарда 80-95% метаболизмга учрайди, метаболитлари фармакологик нофаол. Тўпланмайди. 3 соатдан кейин буйраклар орқали чиқарилади, бунда мия тўқимасидаги концентрацияси пасаймайди ва уни яна 6 соат давомида аниқланади. Тахминан 5% ўзгармаган ҳолда буйраклар орқали чиқарилади, қисман сафро билан чиқарилади.\nастеник ва хавотирлик-асабийлик ҳолати;\nболаларда дудуқланиш, тиклар ва энурез;\nкекса ёшдаги одамларда уйқусизлик ва тунги хавотирлик;\nМеньер касаллиги, вестибуляр анализаторининг турли генезли дисфункциялари билан боғлиқ бош айланиши; кинетозларда чайқалишни олдини олиш;\nалкоголли абстинент синдромни мажмуавий даволаш таркибида қўлланади.\n2-3 ҳафталик курслар билан ичга овқатдан кейин қабул қилинади.\nКатталар ва 14 ёшдан ошган болаларга кунига 3 марта 250-500 мг дан буюрилади (максимал суткалик доза 1500 мг). 8 ёшдан 14 ёшгача бўлган болаларга – кунига 3 марта 250 мг дан буюрилади. Катталар ва 14 ёшдан ошган болаларга максимал бир марталик доза 750 мг, 60 ёшдан ошган шахсларга – 500 мг, 8 ёшдан 14 ёшгача бўлган болаларга – 250 мг ни ташкил қилади.\nАлкоголли абсцитент синдромни бартараф қилишда, даволашнинг биринчи кунида: кундузи 250-500 мг дан кунига 3 марта ва кечқурун 750 мг дан, суткалик дозани катталар учун одатдаги дозагача аста-секин камайтирилган ҳолда буюрилади.\nЧайқалишни олдини олиш: чайқалиш эҳтимолидан 1 соат олдин ёки денгиз касаллигининг биринчи енгил кўринишлари пайдо бўлганида 250-500 мг бир марта буюрилади. Фенибутнинг чайқалишга қарши таъсири препаратнинг дозаси оширилганда кучаяди. Денгиз касаллигининг яққол кўринишлари (қусиш ва шунга ўхшаш) пайдо бўлганида фенибутни 750-1000 мг дозада ичга буюришнинг самараси кам.\nОтоген лабиринтит ва Меньер касаллигининг зўрайиш даври: 750 мг суткада 3-4 марта 5-7 кун давомида, вестибуляр бузилишлар яққоллиги камайганида – 250-500 мг дан суткада 3 марта 5-7 кун давомида ва сўнгра 250 мг дан суткада 1 марта 5 кун давомида буюрилади. Касалликни енгил кечишида – 250 мг дан суткада 2 марта 5-7 кун давомида қабул қилинади, кейинчалик доза 7-10 кун давомида суткада 1 марта 250 мг гача камайтирилади.\nАстеник ҳолатлар: ичга, суткада 40-80 мг дан, айрим ҳолларда суткада 200-300 мг гача 1-1,5 ой давомида буюрилади.\nКекса ёшдагиларда депрессив ҳолатлар – суткада 40-200 мг дан кунига 2-3 марта 1,5-3 ой давомида.\nТаъсирчанликни кучайиши, қўзғалиш, хавотирлик, бош айланиши, бош оғриғи, уйқучанлик, кўнгил айниши (биринчи марта қабул қилишда), аллергик реакциялар (тери тошмаси, қичишиш).


Samsung Galaxy Note 5 флагман қурилмаси стилусини осон синдириб қўйиш мумкинлиги аниқланди\n07:33 / 27.08.2015\nSamsung компаниясининг янги флагман смартфонлари сотувга чиққанининг биринчи ҳафталаридаёқ бу қурилмалардан кўпи фойдаланувчилар томонидан аниқланаётган кутилмаган камчиликлар сабабли танқидга учрамоқда. Samsung’нинг энг янги Galaxy Note 5 фаблети ҳам бундай танқидлардан қочиб қутула олмади.\nАниқланишича, фойдаланувчи томонидан арзимаган хато қурилманинг асосий “фишка”си ҳисобланган стилусни (смартфонда ёзиш, чизиш учун мўлжалланган ручка) бир лаҳзада ишдан чиқариши мумкин.\nАгар стилус ўзи учун ажратилган слотга тескарисига қўйилса, бу унинг аниқ ишдан чиқишига олиб келади. Аниқроғи, стилус бундай ҳолатда слотда тиқилиб қолиб, уни чиқариб олиш эса унинг слотда бор-йўқлигини аниқловчи механизмнинг ишдан чиқишига олиб келади.\nБироқ Samsung’нинг таъкидлашича, фойдаланувчилар бундай ҳаракатларни йўлга қўйиб бўлмаслик ҳақида огоҳлантирилган. Смартфон йўриқномасида стилуснинг ўз жойига нотўғри қўйилиши оқибатида унинг ишдан чиқиши эҳтимоли ҳақида очиқ-ойдин айтиб ўтилган. Бироқ эътиборсизлик туфайли бундай ҳаракатларни бажармасликдан ҳеч ким кафолатланмаган.


Эл саломатлиги — олий саодат | Общественное здравоохранение | Medical Express | Medical Express\nМамлакатимизда аҳоли саломатлигини мустаҳкамлаш борасида олиб борилаётган саъй-ҳаракатлар замирида ана шу эзгу мақсад мужассам.\nСаломатлик — бойликнинг боши. Шунинг учун ҳам мамлакатимизда халқимиз соғлиғини мустаҳкамлаш, айниқса, оналик ва болаликни муҳофаза қилиш, жисмонан соғлом ҳамда маънан баркамол авлодни вояга етказиш масаласига устувор вазифа сифатида эътибор қаратиб келинмоқда. Зеро, Ўзбекистон Республикасининг Биринчи Президенти таъкидлаганидек, фақат соғлом халқ, соғлом миллатгина буюк ишларга қодир.\nБугун ушбу эзгу мақсадлар сари дадил одимлаб борар эканмиз, жамиятимизнинг барча соҳалари, хусусан, соғлиқни сақлаш тизимида ҳам чуқур ислоҳотлар амалга оширилаётганига гувоҳ бўламиз. Хусусан, бирламчи тиббий санитария ёрдамини кўрсатувчи қишлоқ врачлик пунктлари, туман ва шаҳар тиббиёт бирлашмалари, вилоят кўп тармоқли тиббиёт марказларидан тортиб, юқори технологияли тиббий хизмат кўрсатувчи республика ихтисослаштирилган тиббиёт марказларигача бӯлган барча даражаларни қамраб олган аҳолига тиббий ёрдам кўрсатишнинг яхлит ва мукаммал ташкилий тузилмаси айни шу мақсадга хизмат қилаётир.\nШунингдек, мамлакатимиз соғлиқни сақлаш тизимидаги илмий мактаблар негизида ташкил этилган 10 та республика ихтисослаштирилган тиббиёт марказларида хирургия, урология, кардиология, кўз микрохирургияси, акушерлик ва гинекология, педиатрия, терапия ва тиббий реабилитация, дерматология ва венерология, фтизиатрия ва пульмонология, эндокринология каби йўналишларда юқори малакали тиббий хизмат кўрсатилаётгани ҳам айни ҳақиқат.\nЗамон ривожланиб, тараққиёт илдамлагани сайин, табиийки, тиббиёт олдида турган юксак илмий мақсадлар ҳам ортиб боради. Қувонарлиси, бугун ихтисослаштирилган илмий-амалий тиббиёт муассасаларида жамланган катта илмий салоҳият ушбу талабга монанд кундан-кун ривожланмоқда.\nОлимларимизнинг долзарб мавзулардаги илмий изланишлари натижасида тиббиётнинг йигирмадан зиёд йўналиши бўйича мингдан ортиқ даволаш диагностика стандартлари ишлаб чиқилди.\nТаъкидлаш жоизки, тиббиёт тизимини ривожлантиришга йўналтирилган ислоҳотлар одамларнинг узоғини яқин, мушкулини осон қилмоқда. Сабаби, илғор мамлакатлар тиббиётида жорий қилинган даволашнинг деярли барча замонавий усуллари эндиликда ўзимизда ҳам қўлланилиб, жаҳондаги етакчи мамлакатларда эришилган кўрсаткичлар билан бўйлашмоқда. Энг муҳими, эндиликда даво истаб хорижга отланишга зарурат қолмаяпти. Биргина кардиология йўналиши мисолида оладиган бўлсак, ушбу соҳада қатор янги техника ва технологияларнинг амалиётга жорий этилгани ва муваффақиятли амалга оширилаётганига гувоҳ бўламиз. Мисол учун, сўнгги йилларда қатор даволаш муассасаларида рентгенэндоваскуляр жарроҳлик бўлимининг ташкил этилиши ва у замонавий ангиографик ускуналар билан жиҳозланиши мураккаб жарроҳлик амалиётларининг ижобий натижасини кафолатламоқда.\nИзчил илмий изланишлар натижасида Марказий Осиёда биринчилардан бўлиб Республика ихтисослаштирилган кардиология марказида юқори технологик усул — юракнинг мураккаб аритмияларида қўлланадиган радиочастотали аблация (РЧА) ва юрак блокадаларида электрокардиостимуляция (ЭКС) усуллари йўлга қўйилгани билан ҳақли равишда фахрлансак арзийди. Ҳозирда радиочастотали аблация усули кардиологик беморларни даволашда қўлланадиган халқаро стандартларга мос келувчи юқори технологик усул ҳисобланишини инобатга олсак, ушбу амалиёт салмоғи нечоғли юқори экани ўз-ўзидан аён бўлади. Энг муҳими, бундай нозик ва мураккаб даволаш усулларини ўзбекистонлик кардиожарроҳлар амалга ошираётгани тарихий аҳамиятга эга.\n2016 йилда ҳам соғлом болани вояга етказишнинг муҳим шарти бўлган репродуктив саломатликни яхшилаш, туғма нуқсон ва хасталиклар билан туғилишларнинг олдини олиш, тиббиёт масканларининг моддий-техник базаси ва кадрлар салоҳиятини янада мустаҳкамлаш учун тизимли ишлар амалга оширилди.\n«Соғлом она ва бола йили» Давлат дастури ижросини таъминлаш мақсадида 7 триллион 480 миллиард сўм ва 190 миллион доллардан зиёд маблағ сарфланди.\n«Соғлом она ва бола йили» Давлат дастурида белгиланган тадбирлар бўйича 9 миллионга яқин фарзанд кўриш ёшидаги аёллар ва 10 миллионга яқин болалар тиббий кўрикдан ўтказилиб, соғломлаштирилди.\nМамлакатимизда илгари сурилган ва бутун дунё миқёсида катта эътирофга сазовор бўлган муҳим ташаббуслардан бири — «Соғлом она — соғлом бола» концепциясининг ҳаётий ифодаси реал воқеликка айланиши учун кўп йиллардан буён самарали фаолият йўлга қўйилган. Масалан, юртимизда скрининг ва перинатал хизматларнинг мукаммал тизими яратилгани миллий тиббиётимизнинг яна бир муваффақияти бўлди, дейиш мумкин. Зеро, соғлом авлодни вояга етказиш тўғридантўғри миллат, халқ тақдирига боғлиқ масала.\nШу нуқтаи назардан қарасак, «Соғлом она — соғлом бола» концепцияси ғояси нақадар устувор вазифа эканини теран англаймиз. Аммо соғлом ва баркамол авлодни вояга етказиш бир кунлик ёки бир йиллик иш эмас. У йиллар давомида амалга оширилиши лозим бўлган изчил ислоҳотларни, тизимли ёндашувни талаб этади. Демак, она-бола муҳофазаси йўлидаги кенг кўламли чора-тадбирлар репродуктив саломатликни мустаҳкамлаш, соғлом оилани шакллантириш, ирсий касалликларнинг олдини олиш ва пировард натижада миллат генофондини соғломлаштириш ҳамда баркамол авлодни тарбиялашга қаратилгани билан аҳамиятлидир. Мазкур йўналишда олиб борилаётган тиббий ислоҳотлар натижасида Ўзбекистон Бирлашган Миллатлар Ташкилотининг Мингйиллик ривожланиш мақсадларига тўлиқ эришди.\nЗамонавий тиббиётни шошилинч тиббий ёрдамсиз тасаввур этиш мушкул. Бугун ушбу йўналишда ҳам аҳолига тезкор ва сифатли тиббий хизмат кўрсатиш тизими йўлга қўйилмоқда.\nЮқори талаб ва мезонларга мос ихтисослаштирилган вилоят шифохоналари, уларнинг шаҳар ҳамда туман бўлимлари қошидаги тез тиббий ёрдам хизматларида янгича тизим шакллантирилаётир. Энг муҳими, илм-фан соҳасидаги ҳар бир янгилик тиббиётимизнинг барча бўғинларига татбиқ этилишига алоҳида эътибор қаратилмоқда. Юқори технологияли диагностика-даволаш усулларининг амалиётда қўлланилиши натижасида илгари даволаш мушкул бўлган кўплаб оғир касалликларни кам жароҳатли усулларда даволаш, ногиронликнинг олдини олишда муҳим омил бўлаётир.\nАгар рақамларга мурожаат этадиган бўлсак, ўтган давр мобайнида юртдошларимиз саломатлиги мустаҳкамланиб, оналар ўлими 3,2 баробар, болалар ўлими 3,4 баробар камайгани, ўртача умр кўриш даражаси 66 ёшдан 73,5 ёшга, аёллар ўртасида 76 ёшгача узайгани, аҳолимиз сони 32 миллиондан ошгани, яъни мустақиллик йилларида халқимиз 12 миллионга кўпайгани эл-юртимизнинг ҳаёт сифати ва фаровонлиги ўсиб бораётганини яққол тасдиқлайди.\nБарчамиз яхши тушунамизки, биз эришаётган улкан марра ва натижалар кўзлаган мақсадларимизнинг маълум бир қисмини ташкил этади, холос. Шавкат Мирзиёев Ӯзбекистон Республикаси Президенти лавозимига киришиш тантанали маросимига бағишланган Олий Мажлис палаталарининг қӯшма мажлисидаги нутқида соғлиқни сақлаш соҳасини янада ислоҳ этиш борасида олдимизда турган долзарб вазифалар хусусида бежизга тўхталмадилар. Аҳолига тиббий хизмат кўрсатиш сифатини тубдан яхшилаш мақсадида бугун соғлиқни сақлаш соҳасининг узвий бўғини саналган тиббий-профилактика хизмати жаҳон андозалари талабларига тўлиқ жавоб берадиган замонавий тизимга айлантирилмоқда. Маълумки, мазкур бўғин моҳиятан кенгжамоатчилик орасида касалланишнинг олдини олиш, соғлом турмуш тарзини тарғиб қилишга йўналтирилгани билан аҳамиятлидир. Ушбу мақсадда жойлардаги уч мингга яқин қишлоқ врачлик пунктлари, оилавий поликлиникалар, туман ва шаҳар марказий кўп тармоқли поликлиникалари халқимизга хизмат кўрсатмоқда.\nШунингдек, фармацевтика соҳасини жадал ривожлантириш, маҳаллий доридармон ишлаб чиқарувчиларни қўллаб-қувватлаш, аҳолининг талаб ва истаги-ан келиб чиққан ҳолда давлат дорихона тармоқларида ҳаётий муҳим дори воситаларининг арзон нархларда сотилишини таъминлаш каби масалалар ҳам олдимизда турган долзарб вазифаларимиздан ҳисобланади. Соғлиқни сақлаш соҳасининг икки асосий бўғини — патронаж ва «103» хизмати билан аҳолининг тўлиқ қамраб олинишига эришиш ҳам элимиз саломатлигини мустаҳкамлаш борасида муҳим омил бўлиб хизмат қилиши, шубҳасиз.\nМамлакатимизда аҳоли саломатлигини мустаҳкамлаш борасида олиб борилаётган саъй-ҳаракатлар замирида шарафли соҳа вакилларининг машаққатли меҳнати ва бурчга садоқати ётади. Бугунги кунда 72 653 нафар малакали шифокор, 321 мингдан ортиқ ўрта тиббиёт ходими халқимиз саломатлигини таъминлаш учун меҳнат қилиб келмоқда.\nТиббиёт ходимларининг эзгу мақсад йўлидаги саъй-ҳаракатлари, туну кун эл ғамида меҳнат қилиши эвазига шифокорлик касби бугун ўзининг юксак мақомига эришди. Аҳолининг унга ишончи, меҳри ва ҳурмати ортди. Ўз ўрнида тиббиёт тизими ходимлари ҳам изланиш, тажриба ва маҳорат орттиришда замон билан ҳамнафас одимлаб бораётир.\nЖумладан, Республика ихтисослаштирилган педиатрия илмий-амалий тиббиёт марказида эшитиш бўйича нуқсони бўлган 350 дан ортиқ болада кохлеар имплантация операциялари амалга оширилди. Бунинг учун 21 миллиард сўм маблағ сарфланди.\n2016 йилда 700 минг нафар бола пневмокок инфекцияси ва бошқа юқумли касалликларга қарши эмланди.\nМамлакатимиздаги тиббиёт муассасаларини замонавий диагностика ва даволаш ускуналари билан жиҳозлаш учун 2016 йилда 80 миллион доллар қийматидаги кредит ва грант маблағлари йўналтирилди.\nМамлакатимиз Президенти Шавкат Мирзиёев томонидан Мустақиллигимиз асосчиси бошлаб берган анъанага биноан кириб келаётган янги — 2017 йил юртимизда «Халқ билан мулоқот ва инсон манфаатлари йили» деб эълон қилинди. Бу эса мамлакатимиз тиббиёт ходимларига катта масъулият юклайди. Зеро, ҳар бир мамлакатнинг кучқудрати, жаҳон миқёсидаги нуфузи, обрў-эътибори, энг аввало, шу юртда одамлар қандай ҳаёт кечираётганлигига қараб белгиланади. Бугунги кунда ҳар қайси халқ, давлат ва жамиятнинг тараққиёт кўрсаткичи инсон, унинг соғлиғи ва турмуш даражасига бераётган эътибори, шу йўлдаги саъй-ҳаракатлари билан ўлчаниши ҳаммамизга кундек равшан. Шундай экан, кириб келаётган янги йил ҳам барча соҳаларда бўлгани каби, тиббиёт тизими ривожи йўлида яна бир улкан қадам бўлиши шубҳасиздир.


Ўзбекистон 205 25.04.2019 08:34:01\n- Ҳурматли Президент, Сиз биринчи форумда ҳам иштирок этганингизни мамнуният билан эслайман. Шу маънода, Сизни “Бир макон, бир йўл” халқаро форуми асосчиларидан бири сифатида қабул қиламиз, - деди Си Цзиньпин. - Ўзбекистоннинг форумга эътибори ва ундаги иштироки мамлакатларимиз ҳамкорлиги ривожидан далолат беради. Икки томонлама кўплаб келишувларга эришилган ва улар изчил амалга оширилмоқда. Ишончим комилки, Ўзбекистон - Хитой муносабатларининг истиқболи порлоқ.


ҚР Президенти Қасим-Жомарт Тоқаев ДҚХ раҳбарияти таркибига йиғилиш ўтказди\n25 Август 2021 16:59\nNUR-SULTAN. Kazinform – ҚР Президенти Қасим-Жомарт Тоқаев Давлат қўриқлаш хизмати раҳбарияти таркибига йиғилиш ўтказди ва Давлат қўриқлаш хизмати бошлиғи этиб тайинланган Ермек Сағимбоевни таништирди. Бу ҳақда Kazinform Aкордага асосланиб хабар беради.\nПрезидент ДҚХнинг катта масъулияти ва аҳамиятини таъкидлар экан, барча ходимлардан, айниқса, раҳбариятдан махсус билим ва кўникмаларга эга бўлишлари кераклигини айт ди.\n- ДҚХ мутахассисларидан профессионаллик талаб қилинади. Биринчидан, жанговар ва жисмоний тайёргарлик. Шу билан бирга, ДҚХ ва тегишли идоралар раҳбарлари билимли, дунёқараши кенг, ички сиёсий вазиятни ҳам, халқаро вазиятни ҳам яхши билиши керак. Улар ақлли ва халқаро стандартлар талабларини таҳлил қила оладиган бўлиши керак. Биз фақат шундай ҳолларда самарали натижаларни кутамиз, - деди Қасим -Жомарт Токаев.\nПрезидент кадрлар салоҳиятини ривожлантириш ҳақида гапирар екан, ДҚХ ходимлари давлатга, уларга ишониб топширилган хизматга содиқ ва ҳақиқий ватанпарварлар бўлиши кераклигини таъкидлади. Давлат раҳбари кадрларни танлашда бу тамойилларга амал қилиш кераклигини таъкидлади.\nҚасим-Жомарт Тоқаев ДҚХ бошлиғининг янги ўринбосари Ботирбек Байбосиновни ҳам таништирди.\nУчрашув якунида Президент янги бошлиқ ва барча зобитларларга муваффақиятлар тилади.


Ўзбекистон, 27 апрел 2014\nякшанба 27 апрел 2014\nЎзбекистон Президенти Ислом Каримов Қорақалпоғистонга сафар қилди\nЎзбекистон Президенти Ислом Каримов жума куни Қорақалпоғистонга сафар қилди. Президент матбуот хизматининг билдиришича, жаноб Каримов Қорақалпоғистонга Устюртдаги газ ва кимё мажмуи қурилишини кўздан кечириш учун борган. Каримовнинг мухтор минтақага ташрифи Украина шарқида россияпараст айирмачилар исёни пайтига тўғри келмоқда.\n“Turkistanlilar” туркистонликлар масалаларини Истанбулда муҳокама қилади\n- Шу кунда Туркия Жумҳуриятида 100 минг нафарга яқин марказий осиёлик муҳожир бор. Бир йилдан бери Истанбулда фаолият олиб бораётган Халқаро Туркистонликлар жамияти ўша муҳожирларга ҳуқуқий, ижтимоий ва маданий-маърифий ёрдам бериш мақсадида тузилган, деди OzodNazarнинг бугунги меҳмони, тилга олинган жамият раиси муовини, ўзбекистонлик сиёсий муҳожир Намоз Нормўмин.\n“Россотрудничество” Ўзбекистонда фаоллашмоқда\nЖорий йилнинг 23 апрель куни “Россотрудничество” федерал агентлигининг Тошкентдаги ваколатхонасида рус тилли театрларни Россия тарафидан қўллаб-қувватланиши борасида тадбир ўтказилди. Бу аснода айни идора Тошкент ва Бухоро вилоятларида рус тили ўқитувчиларини дастаклаш юзасидан семинарлар ҳам ўтказди.\nИхтирочи талаба: Телефонимга Apple ва Samsung ҳам қизиқмоқда\nТошкент Техника университетининг 2 курс талабаси Сирожиддин Насриддинов Озодлик билан суҳбатда ўзи ихтиро қилган қуёш энергиясидан қувват олиб ишловчи шаффоф экранли уяли телефонига Apple, Epson ҳамда Samsung каби дунёдаги етакчи ширкатлар қизиқиш билдираётганини айтди.\nШаҳрисабзда милиция тошбўрон қилинди\n23 апрель куни Қашқадарёнинг Шаҳрисабз деҳқон бозоридаги дўконларни бузиш пайти беш киши девор тагида қолиб жароҳатланди. Озодлик манбаларига кўра, савдогарлар воқеа жойига келган милиция ходимларини тошбўрон қилган. Низо натижасида милиция ходимларидан бирининг боши ёрилгани айтилаяпти.\nСирдарёлик ўқитувчи: 40 кундан буён далада эшакдай ишлаяпмиз!\nСирдарёнинг Боёвут туманидаги коллеж ва лицей ўқитувчилари қирқ кундан буён дала ишларига мажбурланмоқда. Сирдарёлик ўқитувчиларнинг Озодликка айтишича, улар навбати билан далаларни ёввойи ўтлардан тозалаш, ер чопиш ишларига жалб қилинган.\nБугунги Тошкент манзаралари\nБозор, автобус йўловчилари, реклама шитлари, уйига бешик олиб кетаётган одам, арава судраб бозорлик қилаётган оқсоқол, иш берувчини интиқлик билан кутаётган мардикорлар. Бугунги Тошкентнинг қиёфаси янги фотогалареямизда мана шу тарзда намоён бўлди.


Google қозоқча гапиришга ҳозирлик кўрмоқда\nШу кунларда қозоқ тилини Google Translateга қўшиш бўйича ишлар изчил олиб борилмоқда. Google Translate хизматининг маълум қилишича, ҳозирги кунда ушбу хизмат 71 та тилда таржималарни автоматик тарзда амалга оширилади. Аммо хизматнинг маълум қилишича, ушбу тиллар оиласида қозоқ тили ҳам яқин келажакда пайдо бўлиши мумкин.\n“Жамоамиз таржима тилларини рўйхатини кенгайтиришни режалаштирган ва қозоқ тили Сизнинг ёрдамингизда навбатдаги таржима қилинадиган тил бўлиши мумкин. Агар қозоқ ва инглиз тилида бемалол гаплаша олсангиз, ўз ёрдамингизни аяманг”, деб мурожаат қилади хизмат вакиллари.\nTengrinews.kz сайтининг ёзишича, ушбу хизмат йил охиригача ишга туширилиши мумкин. Wikibilim.kz фонди раҳбари Рауан Кенжеханулининг айтишича, мазкур фонд қозоқ тилининг интернет ҳамжамиятига интеграцияси билан шуғулланади. Чунончи, wikipedia’нинг қозоқча контентини бойитиш, қозоқ тилига ва қозоқ тилидан бошқа тилларга автомат таржима қиладиган дастурлар устида иш олиб борилмоқда. Унга Қозоғистон Республикаси Президенти девони раҳбари Карим Масимов (собиқ Бош вазир) бош-қош бўлмоқда.\nWikipedia’нинг қозоқ тилидаги хизматида 203 мингдан ортиқ, ўзбек хизамтида эса 127 мингдан ортиқ материаллар бор.


Аббод ибн Бишр\nСиз шу ердасиз: Бош саҳифа Саҳобийлар ҳаёти Аббод ибн Бишр\nЗаҳабий “Тарихи Ислом” асарида бундай ёзади: “Ансорлардан фазилат борасида ҳеч ким уч кишидан устун бўлолмайди. Уларнинг барчаси Бани Абдул Ашҳалдан: Саъд ибн Муоз, Усайд ибн Ҳузайр ва Аббод ибн Бишр”.\nОбидлар тилган олинганда тақволи, пок ва тунларни Қуръон тиловати билан ўтказган Аббоднинг исми рўйхат бошларида туради.\nҚаҳрамонлар исми зикр қилинса, жасур, абжир ва Аллоҳ номини ҳимоя қилишга фидойи Аббод номи албатта тилга олинади.\nАллоҳнинг дўстларини истасангиз, кучли ва ишончли Аббод сиймоси порлаб туради...\nАббод ибн Бишр Ашҳалий Мадина томонларда Ислом нури илк бор етиб борганда ҳидоят неъматига эришганди. Ўшал дамларда Аббод эндигина 25 ёшга кирганига қарамай юриш-туриши кўпни кўрган кишиларники каби эди.\nАббод Мадинага жўнатилган устоз Мусъаб ибн Умайр билан дўстлашди. Мусъабнинг гўзал хулқи ва теран илми унга маъқул келганди.\nУ Мусъабнинг Қуръонни ёқимли овози билан ўқилган жозибали ва тафаккурга чорловчи тиловатига ошиқ бўлиб, ўзи ҳам тиловатни мунтазам машғулотга айлантириб олди: тунда ҳам, кунда ҳам, уйда ҳам, сафарда ҳам муттасил Қуръон ўқирди. У саҳобалар орасида “имом” ва “Қуръон дўсти” дея ном орттирди.\nКунларнинг бирида Расулуллоҳ (с. а. в.) Ойша онамизнинг масжид ёнидаги хоналарида намоз ўқиётгандилар. Қулоққа Қуръонни Жаброил (а. с.) ўқиб бергандек тиловат қилаётган Аббоднинг овози чалинди.\n– Ойша, бу Аббод ибн Бишрнинг товушими?\n– Ҳа, Расулуллоҳ.\n– Ё Аллоҳ, уни мағфират эт!\nАбу Бакр (р. а.) даврларида ёлғончи пайғамбар чиқиб, одамлар гуруҳ-гуруҳ бўлиб диндан қайтаётганида Аббод Абу Бакрнинг ёнларида туриб муртадларга қарши курашди ва шаҳид бўлди.\nШоакмал Акбарзода тайёрлади.\n2015 йил 4 декабрда эълон қилинган 1407 марта кўрилган


Samarqand Qishloq Xo'jalik Instituti rasmiy veb sayti - Katta ilmiy xodim-izlanuvchilar va yosh olimlarning ilmiy-amaliy anjumani hamda ilmiy ishlar tanlovini o’tkazish to’g’risida\nKatta ilmiy xodim-izlanuvchilar va yosh olimlarning ilmiy-amaliy anjumani hamda ilmiy ishlar tanlovini o’tkazish to’g’risida\nCategory: Innovatsion faoliyat\nPublished on Saturday, 18 April 2015 08:18\nСамарқанд шаҳри “____”_______ № __\nИнститут профессор-ўқитувчиларининг “Қишлоқ хўжалигида ишлаб чиқариш самарадорлигини ошириш имкониятлари” мавзусидаги илмий-амалий анжуманини ўтказиш мақсадида\n1. Профессор-ўқитувчиларнинг илмий-амалий анжуманини жорий йилнинг 23-24 апрель кунлари ўтказилиши белгилансин ва дастурлар режасини ишлаб чиқиш ташкилий қўмита аъзолари зиммасига юклатилсин.\n2. Илмий анжуман ташкилий қўмитаси қуйидаги таркибда тасдиқлансин:\n-Т.Э.Остонақулов-қўмита раиси, институт ректори;\n-Р.Б.Давлатов-раис муовини, илмий ишлар бўйича проректор;\n-А.А.Элмуродов-аъзо, ўқув ишлари бўйича 1-проректор;\n- А.Х.Ҳамзаев-аъзо, маънавият ва маърифат ишлари бўйича проректор;\n- Ш.Ҳ.Сатторов-аъзо, молия ва иқтисодиёт ишлари бўйича проректор;\n-Т.И.Тайлоқов-аъзо, академик лицей ва касб-ҳунар коллежлари бўйича проректор;\n-Ф.Б.Ахроров- аъзо, иқтисодиёт ва менежмент факультети декани;\n-Дж.Юлдашев-аъзо, ҚХМ ва МҚИ факультети декани;\n-Ҳ.Б.Ниёзов-аъзо, ветеринария, зоотехния ва қоракўлчилик факультети декани;\n-Д.С.Нормуродов-аъзо, агрономия факультети декани;\n- А.Ҳосилбеков – аъзо, институт касаба уюшмаси раиси;\n-А.А.Хушвақтов-котиб, илмий ва амалий тадқиқотлар маркази бошлиғи.\n3. Анжуман дастурига киритиладиган мақола ва маърузаларни танлаш, шўъбаларга ажратиш бўйича таклифлар тайёрлаш ва чоп этишни ташкиллаштириш мақсадида қуйидаги таркибда таҳрир ҳайъати тузилсин:\n- Р.Б.Давлатов-ҳайъат раиси, илмий ишлар бўйича проректор;\n- Н.Нишонов-аъзо, агрономия факультети деканининг илмий ишлар бўйича муовини;\n-Д.Ибрагимов-аъзо, ветеринария, зоотехния ва қоракўлчилик факультети деканинингилмий ишлар бўйича муовини;\n-Ў.Бобоев -аъзо, ҚХМ ва МҚИ факультети деканининг илмий ишлар бўйича муовини;\n-Ш.Исломов-аъзо, иқтисодиёт ва менежмент факультети деканининг илмий ишлар бўйича муовини;\n4.Анжуман ташкилий ва дастурий қўмиталарига қуйидаги ишларни белгиланган муддатларда амалга ошириш юклатилсин:\n-анжуманни ўтказиш муддати, тартиби тўғрисидаги хабарлар ва матнларни тайёрлаш ҳамда уларни ОТМ ва илмий муассасалар манзилларига жўнатиш;\n-анжуманга тавсия қилинган материалларни электрон почта, факсимал алоқалар орқали қабул қилиш, маъруза материалларини тўплаш ва шўъбаларга ажратиб, анжуман дастурини тайёрлаш;\n-анжуманга тавсия этилган маъруза матнларини нашрга тайёрлаш ва чоп этиш.\n5. Анжуман сарф-харажатлари тадбир иштирокчиларининг бадаллари, ҳомийлар кўмаги ва институтнинг бюджетдан ташқари маблағлари ҳисобидан амалга оширилсин.\n6.Буйруқнинг бажарилишини ташкил қилиш илмий ишлар бўйича проректор Р.Б.Давлатов зиммасига юклатилсин.\n7. Буйруқнинг бажарилишини назорат қилишни ўз зиммамда қолдираман.\nКатта илмий ходим-изланувчилар ва ёш\nолимларнинг илмий-амалий анжумани\nҳамда илмий ишлар танловини ўтказиш\nИнститут катта илмий ходим-изланувчилари ва ёш олимларининг“Қишлоқ хўжалигини ривожлантиришда ёш тадқиқотчиларнинг ўрни ва истиқболдаги вазифалар” мавзусида илмий-амалий анжумани ва илмий ишлар танловини ўтказиш мақсадида\n1. Катта илмий ходим-изланувчилар ва ёш олимларнинг илмий-амалий анжумани ва илмий ишлар танлови жорий йилнинг 22-23 апрель кунлари ўтказилиши белгилансин ва дастурлар режасини ишлаб чиқиш ташкилий қўмита аъзолари зиммасига юклатилсин.\nТ.Э.Остонақулов – раис, институт ректори;\nР.Б.Давлатов – раис ўринбосари, илмий ишлар бўйича проректор;\nА.А.Элмуродов – аъзо, ўқув ишлари бўйича 1-проректор;\nА.Х.Ҳамзаев -аъзо, маънавият ва маърифат ишлари бўйича проректор;\nШ.Ҳ.Саттаров – аъзо, молия-иқтисодиёт ишлари бўйича проректор;\nТ.И.Тайлоқов – аъзо, академик лицей ва касб-ҳунар коллежлари бўйича проректор;\nД.С.Нормуродов – аъзо, агрономия факультети декани;\nҲ.Б.Ниёзов – аъзо, ветеринария, зоотехния ва қоракўлчилик факултети декани;\nФ.Б.Ахроров – аъзо, иқтисодиёт ва менежмент факултети декани;\nДж.Юлдашев – аъзо, ҚХМ ва МҚИ факултети декани;\nА.Ҳосилбеков – аъзо, институт касаба уюшмаси раиси.\nА.А.Хушвақтов – котиб, илмий ва амалий тадқиқотлар маркази бошлиғи\n3. Анжуман дастурига киритиладиган мақола ва маърузаларни қўйилган талабларга жавоб бериши бўйича танлаш, секцияларга ажратиш бўйича таклифлар тайёрлаш ва чоп этишни ташкиллаштириш, ҳамда энг яхши маърузаларни республика илмий ишлар танловида иштирок этишга тавсия этиш мақсадида қуйидаги таркибда таҳририй ҳайъат тузилсин:\n- анжуманни ўтказиш муддати, тартиби тўғрисидаги хабарлар ва матнларни тайёрлаш. Ўқув-илмий муассасалари манзилларига жўнатиш;\n- анжуманга тавсия қилинган материалларни электрон почта, факсимал алоқалар орқали қабул қилиш, маъруза материалларини тўплаш ва шўъбаларга ажратиб, анжуман дастурини тайёрлаш.\n- анжуманга тавсия этилган маъруза матнларини нашрга тайёрлаш ва чоп этиш.\n5.Анжуман сарф-харажатлари тадбир иштирокчиларининг бадаллари, ҳомийлар кўмаги ва институтнинг бюджетидан ташқари маблағлари ҳисобидан амалга оширилсин.


02:05 10 Июл 2020\n18:19 02.12.2019 (Янгиланган 18:21 02.12.2019) Ҳавола олиш\nТОШКЕНТ, 2 дек – Sputnik. Ўзбекистон ампутантлар терма жамоасининг 4 карра жаҳон чемпиони унвони сазовор бўлишига ҳисса қўшган бош мураббий Рустам Кариев 68 ёшида вафот этди. Бу ҳақда Sputnik Ўзбекистон мухбири Жисмоний тарбия ва спорт вазирлиги хабарига таяниб хабар қилмоқда.\nРустам Кариев 1951 йил 15 январда Сурхондарё вилоятида туғилган. Ўрта мактабни тугатгач, ҳарбий сифатида фаолият олиб борган ва капитан даражасигача кўтарилган.\n1988 йилда эса Афғонистондаги жангларда жароҳатланиб, ногирон бўлиб қайтган собиқ ҳарбийлардан иборат “Матонат” ногирон-ампутантлар жамоасини тузади. 1998 йилда жамоанинг номи “Байналминал”га ўзгартирилди.\nШу вақт давомида “Байналминал” жамоаси 11 карра Россия очиқ чемпионати ғолиби, кўп бора “Рождество кубоги”, икки карра МДҲ кубоги соҳибига айланган. Бундан ташқари, асосини “Байналминал” жамоаси аъзолари ташкил этган Ўзбекистон терма жамоаси 4 карра жаҳон чемпионати ғолиблигини қўлга киритади.\nРустам Кариевнинг мамлакатда ногирон-ампутантлар спортини ривожлантириш йўлидаги хизматлари мамлакат томонидан муносиб рағбатлантирилган ҳолда “Дўстлик” ордени ва қатор юксак давлат мукофотлари билан тақдирланган.\nSputnik Ўзбекистон таҳририяти марҳумнинг оила аъзолари ва яқинларига ҳамдардлик билдиради.


Ироқ урушининг Кавказ ва Марказий Осиё давлатларига таъсири.\n18 январ 2021, Тошкент вақти: 18:58\nАҚШ президенти Жорж Буш Ироқ диктатори Саддам Ҳусайнни ҳокимиятдан ағдариш учун 20 март куни Ироққа қарши ҳужум бошлаш ҳақида буйруқ берганидан сўнг Марказий Осиё ва Кавказ давлатлари хавфсизлик чораларини кучайтирди. Фақатгина Грузия ва Ўзбекистон президент Буш маъмуриятининг Ироққа қарши урушини қаттиқ қўллаб-қувватламоқда. Бошқалар эса, можаронинг оқибатлари хусусида эҳтиёткорлик билан фикр билдирмоқдалар. Тожикистон радиоси Ироққа қарши урушни шарҳлар экан хатога йўл қўйилди, деб ҳулоса қилди.\nТожикистон Коммунистик партияси лидери Шоди Шабдолов Озод Европа - Озодлик радиосига берган интервюсида, АҚШ етакчилигида Ироққа қарши уруш, 1979 йилда Совет Иттифоқи Афғонистонни босиб олганини эслатишини айтди. Маълумки Афғонистон уруши Марказий Осиё минтақаси барқарорлигига таҳдид солган асосий омилдир. Шоди Шабдолов сўзига қўшимча қилиб: “Ироқда уруш ҳаракатларининг давом этиши Марказий Осиё, Афғонистон ва унга қўшни давлатлардаги барқарорликни издан чиқаради”,-деди.\nМарказий Осиё ва Кавказ давлатлари ҳукуматлари ўз мамлакатларидаги АҚШ ва Британия элчихоналари, шунингдек, бошқа дипломатик идоралар хавфсизлигини таъминлаш учун соқчи-милиция ходимлари сони оширилганини маълум қилдилар. Қирғизистон расмийлари эса, Бишкек ташқарисидаги АҚШ ҳарбий учқичлари жойлаштирилган ҳаво базаси хавфсизлиги кучайтирилганини айтдилар. Айни пайтда, Қозоғистон мамлакат ҳаво кенглигини кузатиш кучайтирилганини билдирди. Расмийлар, Ироқдаги ҳарбий операциялар Марказий Осиё ва Кавказ давлатларига бевосита таъсир этмаслигини яхши тушунсаларда, Ироқ уруши билан боғлиқ айрим муаммолар юзага чиқиши мумкинлигидан хавотир билдирганлар.\nИТАР-ТАСС ахборот агентлиги маълумотига кўра, Қирғизистон Хавфсизлик хизматининг юқори лавозимли расмийси Борис Полуэктов қўшни давлатлар фуқаролари республикага назоратсиз кириб келишлари мумкинлигидан ташвиш билдирди.\nИроқ уруши Озарбайжон ва Қозоғистонга салбий таъсир этиши мумкин. Чунки ҳар икки мамлакат ҳам ўз иқтисодини ривожлантиришда ўзининг нефт ва газ соҳаси келтирадиган даромадга таянган.\nҚозоғистонда президент Нурсултон Назарбоев маъмурияти, нефт нархи глобал миқёсда бирмунча муддатга пасайиши мумкинлигидан хавотир билдирди.\nҚозоғистон Сенати раиси ўринбосари Ўмирбек Байгелди эса Америка етакчилигида Ироққа қарши бошланган урушни қоралади: “Ҳеч бир давлатга, жумладан, қудратли ҳисобланган Америкага ҳам уруш бошлаш ҳуқуқи берилмаган. Бу урушдан кейин дунё аввалгидек бўлмаслиги ва дунёда жуда кўп ўзгариш бўлишига имоним комил”.\nПрезидент Жорж Буш маъмуриятининг ҳатти ҳаракатларини асосан, Грузия ва Ўзбекистон қўллаб-қувватлади. Масалан, Ўзбекистон телевидениеси ўзининг 15 март кунги кўрсатувида Саддам Ҳусайнни собиқ Совет Иттифоқи диктатори Иосиф Сталинга тенглаштирган.\nЎзини бетараф, деб эълон қилган Туркманистон эса, Ироқ урушига умуман муносабат билдирмади. Ҳозиргача Марказий Осиё давлатлари ичида фақат Тожикистон Буш маъмуриятининг Ироққа қарши бошлаган урушини танқид қилиб, уни “дипломатия муваффақиятсизлиги ” деб атади.\nКузатувчилар фикрича, Марказий Осиё ва Кавказ республикаларининг Ироқ уруши хусусида АҚШ билан ҳамфикр экани ҳар икки минтақадаги геосиёсий вазият билан боғлиқ. Масалан, Ўзбекистон ва Грузия ўзининг иқтисодий муаммоларини ечишга ҳаракат қилмоқда. Айни пайтда, Ироққа нисбатан ҳарбий куч ишлатишга қарши бўлган, шунингдек, Кавказ ва Марказий Осиёда ўз мавқеини қайта тиклашга уринаётган Россия билан Ўзбекистон ва Грузиянинг муносабати Кремлнинг кўнглидагидек эмас. Ушбу омиллар Тошкент ва Тбилиси расмий доираларини Вашингтон билан илиқ муносабатда бўлишга ундайди.\nМинтақадаги бошқа давлатлар эса ёки Россия билан муносабатларини яхшилашга уринади ёки бъзи давлатлар, масалан Озарбийжон ва Қозоғистон каби Ироқ урушдан иқтисодий зарар кўришлари мумкин. Шу сабабли, Ироққа қарши ҳарбий ҳужум кучайгани сари уларнинг эҳтиёткорлиги ҳам тобора кучаймоқда.


03.06.20 11:15\tmsk\nРоссия соғлиқни сақлаш вазири Skype орқали ҳамкасти билан мулоқотда. Туркия соғлиқни сақлаш вазирлиги матбуот хизмати фотосурати\nТуркия Россия билан биргаликда коронавирусга қарши вакцина ишлаб чиқаради. Бу ҳақда Туркия соғлиқни сақлаш вазири Фахриддин Хўжа Россия соғликни сақлаш вазири Михаил Мурашко билан ўтказган музокарадан сўнг Twitterдаги саҳифасида хабар берган.\nХўжанинг сўзларига кўра, россияликлар Туркияда мазкур касалликка қарши олиб борилаётган тиббий амалиётларнинг самарадорлигини тан олганлар ва вазирлар ҳамкорликда вакцина ишлаб чиқишга келишиб олганлар.\nХўжа россиялик ҳамкасби билан олиб борилган суҳбат скриншотини келтирган, ундан музокаралар 25 май куни Skype орқали олиб борилганини билиш мумкин.\nAnadolu агентлигининг маълумотларига кўра, Туркияда 130 мингга яқин одам коронавирусдан тузалиб кетган, 4585 та (кейинги 24 соат ичида +22 нафар қўшилган) одам оламдан ўтган. 32 мингдан ортиқ тестлар ўтказилган.\nЖаҳон соғлиқни сақлаш ташкилотининг маълумотларига кўра, ҳозирда дунёда коронавирусга қарши 133 хил вакцина ишлаб чиқарилмоқда, АҚШ, Буюк Британия ва Хитойдаги 10 та лаборатория вакциналарни одамларда текшира бошлаган. 123 та вакцина клиник тадқиқотлар даражасига келтирилган, жумладан Токио университети (Япония), Тулэйн университети (АҚШ), Альберт университети (Канада) ва Питтбург университети (АҚШ) да ишлаб чиқарилган вакциналар клиник тажрибаларга тайёр.\nРоссия мудофаа вазирлиги хабарига кўра, вазирликка қарашли 48-чи Марказий илмий-тадқиқот институтида яқин кунларда Мудофаа вазирлиги ва Соғлиқни сақлаш вазирлиги билан ҳамкорликда ишлаб чиққан коронавирусга қарши вакцина 50 нафар кўнгилли ҳарбийлар иштирокида синовдан ўтказилади.\nАвваллари иммунолог олимлар вакцинани шошма-шошарлик билан амалиётда қўлланишига қарши чиққандилар, зеро эмловчи дориларни яратишга ўн йилча вақт талаб этиларди, эндиликда вакциналарни яратишга йил ва ойлар етарли бўлмоқда. Исроилда бундан 10 йил олдин вакцина қўлланиши оқибатида ротавирус эпидемияси (болаларда ич кетиш касаллиги) келиб чиққанди.\nНовосибиркда қирғизистонлик йигитни ўлдирган скинхедга олти йил қамоқ жазоси берилди


Бош саҳифа Ўзбек зиёлилариВоҳид Зоҳидов (1914-1983)\nЧоп этилган 04.12.2015 25.02.2018 МуаллифZiyouz.uz\nЗоҳидов Воҳид Йўлдошевич — (1914.14.12 — Тошкент — 1983.19.7) — адабиётшунос олим, файласуф, публицист. Ўзбекистон Фанлар академияси академиги (1966), Ўзбекистонда хизмат кўрсатган фан арбоби (1964), фалсафа фанлари доктори (1946), профессор (1949).\nОзарбайжон педагогика институтини тугатган (1933). Ўзбекистоннинг турли олий ўқув юртларида дарс берган (1933— 35; 1938-66), Ўзбекистон Фанлар академиясида илмий ходим, академиги-котиб (1943-48), Ўзбекистон Фанлар академияси Шарқшунослик институти директори ва бўлим мудири (1949—53), Тошкент давлат педагогика институти профессор (1953—57), «Шарқ юлдузи» журнали (1949), «Ўзбекистон маданияти» газетаси бош муҳаррири (1959—62), Ўзбекистон Фанлар академияси Тил ва адабиёт институтида бўлим мудири (1957—64), Ҳамза номидаги Санъатшунослик институти директори (1964—67; 1970—83), Ўзбекистон Маданият вазири (1967— 70) бўлиб ишлаган.\nИлмий ишлари ўртаосиёлик мутафаккир ва шоир (Беруний, Навоий, Бобур, Огаҳий, Фурқат ва бошқа)лар хамда қардош туркий халкдар адабиёти вакиллари (Низомий, Абай ва бошқа) ижодига бағишланган. Маданий мерос ва адабий ҳаётнинг муҳим масалаларига оид монографиялар («Ўзбек адабиёти тарихидан», 1961; «Донолар давраси», 1973; «Нафосат ижодкори», 1980 ва бошқа), публицистик асарлар («Инсон ва замон садоси», 1961; «Шарқни шарафлаб», 1973 ва бошқа) муаллифи.\nВоҳид Зоҳидовнинг илмий раҳбарлиги ва таҳрири остида «Ўзбек адабиёти» (5 жилд, 7 китоб) нашр этилган, «Навоий асарлари»ни ўзбек (15 жилд, 1961—68) ва рус тилларида (10 жилд, 1968—70) нашрга тайёрлашда қатнашган.\nҲамза номидаги Ўзбекистон Давлат мукофоти лауреати (1973). Тошкент кўчаларидан бирига Воҳид Зоҳидов номи қўйилган.\n← Аввалги Аввалги Ҳалима Худойбердиева. Нур ташувчи қуёшларимиз (1989)\nКейинги → Кейинги: Аҳрор Аҳмедов: “Яхши китоблар юксак тоғларга ўхшайди” (2012)


«Навоий» Марказий Осиёдаги энг яхши ЭИИЗ деб топилди » Ўзбекистон янгиликлари – Zamin.uz\nfDi Magazine журнали «Навоий» эркин индустриал-иқтисодий зонасини Марказий Осиёда энг яхши деб топди. Бу ҳақда UzDaily хабар бермоқда.\nНашр дунёнинг энг яхши эркин иқтисодий зоналари рўйхатини тузди. Мазкур рўйхатда «Навоий» ЭИИЗ «Осиёда йилнинг энг яхши эркин индустриал-иқтисодий зонаси» номинациясида иккинчи, «Марказий Осиёда йилнинг энг яхши эркин индустриал-иқтисодий зонаси» номинациясида биринчи ўринни эгаллади.\nШунингдек, «Навоий» ЭИИЗ «Осиёда кичик ва ўрта бизнесни жалб этиш бўйича йилнинг энг яхши эркин индустриал-иқтисодий зонаси» номинациясида иккинчи ўринни эгаллади.\nМаълумот учун, fDi Magazine журнали fDi Intelligence таҳлилий маркази томонидан чоп этилади ва Financial Times ноширлик гуруҳи таркибига киради. Нашр тўғридан-тўғри инвестициялар глобал бозори таҳлилига ихтисослашган.\nТеглар: биринчи ноширлик индустриал Нашр Марказий Times\n16:02 Бухорода эркин сайёҳлик зонаси яратилади\n20:32 O‘zLiDeP фракциясида муҳим ҳуқуқий хужжатлар муҳокама қилинди\n22:21 Ўзбекистонда фармацевтика индустриал зоналари пайдо бўлади\n18:39 Ўзбекистоннинг эркин иқтисодий зоналарида 500 млн долларлик лойиҳалар амалга оширилади


Уни русларнинг Катрин Денёви дейишади. Лекин актрисанинг ўзига бу таққос ёқмайди. Дарҳақиқат, Денёв французларнинг Денёви, Селезнёва эса ўзимиз билган Селезнёва ва унга ўхшаши ҳеч қаердан топилмайди! Машҳур "Ы" операцияси" ва «Иван Васильевич касбини ўзгартиради» фильмлари орқали барчамизга яхши таниш Наталья Селезнёва 2016 йили 70 ёшини нишонлади. Аммо ҳамон жўшқин ва серғайрат бу аёл омманинг эътиборидан тушмай ижод қилишда давом этмоқда. Бугун биз учун ҳамиша «чиройли ва ақлли қиз Лида» бўлиб қоладиган истеъдодли ва гўзал аёл тарихини баён этамиз.\n6 ёшлик актриса\nУ ёшини яширмайди, ёш кўринишга уринмайди, пластик жарроҳларга умуман яқин йўламайди, лабини силиконга тўлдириб олмайди, набирасига «Мени Наташа деб чақир» демайди, хуллас, самимий ва табиийлигини ҳеч қачон йўқотмаган. Яна айрим юлдузларга ўхшаб спорт залига бориб озгина шуғулланар-шуғулланмас суратга тушиб, буни оммага кўз-кўзлаш одати ҳам йўқ. Бир пайтлар, ёшлигида баскетбол ва теннисга қизиқиб кўрганди, аммо тез орада ўзининг спорт учун яралмаганини англади ва актёрликни танлади. Ҳозир истеъмол қилган калорияларининг барини саҳнада сарфлайди, зеро меҳнаткаш ва серғайратликда унга тенг келадигани йўқ. Шунга қарамай футболга ишқибозлиги бор, ЦСКА клуби мухлиси саналади.\nКўпчилик Натальянинг болалигини бахтиёр ва беташвиш ўтган деб ўйлайди. Ахир у Москвада, зиёли оилада дунёга келди. Отаси фотограф Игор Полинковский ва онаси – машҳур рассом Елена Селезнёванинг яккаю ягона фарзанди эди-да. Аммо бу оилага тирикчилик ўтказиш осон бўлмаганини ҳамма ҳам билмайди. Коммунал квартирада бир неча оила билан бирга яшаш, рўзғордаги тақчиллик... Ёшлигидан меҳнатда тарбияланди, беш ёшлигиданоқ умумий йўлак ва зиналарни ювиб онасига қарашарди. Овқат қилишни ҳам жуда эрта ўрганди, танишлари унга қўли ширин пазанда деб таъриф берадилар.\nНаталья актрисалик фаолиятини 6 (!) ёшда бошлади. Бир куни кўчада онаси билан сакраб-сакраб чопқиллаб кетаётган, унга бийрон-бийрон саволлар бераётган қувноқ қизчани театр режиссёрларидан бири кўриб қолади ва ота-онаси билан театрга синовга келишини айтади. Шундай қилиб ёшгина қизалоқ Наташа «30 кумуш танга» спектаклида роль ўйнай бошлади. Уни саҳнада кўрган даниялик таниқли болалар ёзувчиси Агния Барто қизалоқни ўша пайтда суратга олиниши режалаштирилаётган «Алёша Птицин характерини шакллантиради» картинасига таклиф этилишини таъминлайди. Фильмда 8 яшар қизалоқ ўзидан талаб этилган образни аъло даражада ижро этиб беради. Шу билан унинг тақдири аниқ бўлди: бунақа тажрибадан кейин Натальянинг актриса бўлиши тайин эди.\nМактабни битиргач, Наталья Шукин номидаги театр билим юртига ҳужжат топширди.\nУ драматик актриса бўлмоқчи эди. Бунга қатъий аҳд қилганди. Шунинг учун кириш имтиҳонига «Борис Годунов» асаридан Марина Мнишек монологини тайёрлаб борди ва берилиб ижро эта бошлади. Аммо... Аввал ҳакамлардан бири юзида табассум пайдо бўлди, кейин бу кулги бошқаларга ҳам кўчди ва аслида чуқур драматик маънога эга монолог Наталья Селезнёва ижросида қаҳқаҳа ва олқишлар билан қарши олинди. Йўқ, у образга жуда яхши кирганди, аммо жиддий Марина Мнишек образи Натальянинг ёш болаларникидек масъум ва ширин чеҳрасига ҳеч ёпишмаганди. Уни институтга қабул қилишди, бироқ унга драматик эмас, комик актриса амплуасини башорат қилишди ва адашишмади.\n«Ы операцияси» фильмидаги «яхши қиз Лида» роли Селезнёвага машҳурликни олиб келди. Синовлар пайти Гайдай Наталья борасида кўп иккиланди, ҳатто фильмда кўйлак ечиш саҳнаси бор дея актрисани қўрқитмоқчи ҳам бўлди. Аммо Селезнёва Лидани ўйнашга қатъий аҳд қилганди, шунинг учун режиссёр олдида чўмилиш кийимида дадил пайдо бўлди. Шундан кейин Гайдайда ҳеч қандай шубҳа қолмади. Фильмда Селезневанинг «ечиниши» саҳнаси шу қадар иболи ва табиий чиқдики, ахлоқий масалаларга жуда қатъий қарайдиган бадиий кенгаш ҳам бир оғиз эътироз билдирмади.\nБирданига келган машҳурлик Селезнёвани гангитиб қўймади. У роль танлашга жуда масъулият билан ёндашар, ҳадеб суратга тушишга ружу қўймас, театрда ишлаб, маҳоратини оширишда давом этарди. Телевидениеда «13 стул» номли комедик сериал (ҳозирги тил билан айтганда ситком) суратга олина бошланди ва уни пани Катарина ролига таклиф қилишди. Бу актриса ижодидаги муваффақиятли лойиҳалардан бири бўлди. Лойиҳа бир неча йил давом этди. Ҳар бир серияда Селезнёва ролни муваффақиятли ижро этиш билан бирга ўша пайт Европа модасининг энг янги русумлари бўйича кийиниб чиқар, бутун иттифоқ аёллари унга тақлидан кийинар ва сочларини турмакларди. Аммо бир кун актриса кутилмаганда «қовун тушириб қўйди». Бир дугонаси унга Париждан чиройли костюм олиб келди, аммо юбкаси калта – мини юбка эди. Наталья бироз ўйланиб турди-ю, таваккалига шу либосда кадрда пайдо бўлди. Оқибатда қаттиқ гап эшитди ва нотўғри ўрнак кўрсатгани учун гонораридан маҳрум этилди. Ҳа, Селезнёва аёллар учун ўрнак бўладиган даражага кўтарилганди, бу даражанинг эса ўзига яраша масъулияти ҳам бор эди. Шундан кейин у ҳар бир либосини ўйлаб киядиган, омма олдига чиқишга масъулият билан қарайдиган бўлди.\n1990 йиллардан бошлаб актрисага роллар таклифи сийраклаша бошлади. Янги замон ўзининг янги юлдузларини кашф этди. Аммо 2000 йилларнинг охирига келиб, Наталья Селезнёва ижодида уйғониш даври бошланган. Унга яна кўплаб роллар таклиф этилмоқда. Лекин у ҳамон ўша-ўша — чертиб-чертиб роль танлайди.\nЭкрандан ҳаётга кўчган эртак\nТурли миш-мишларга қарамай Селезнёва кўз очиб кўрган эри — режиссёр Владимир Андреев билан қарийб 50 йилдан бери бахтли турмуш кечириб келмоқда. Албатта, шундай соҳибжамолга мафтун йигитлар кўп эди, лекин актриса ўзидан 15 ёш катта ҳамкасбини танлади. Селезнёванинг кейинчалик тан олишича, бу бир боқишда юзага келган бир умрлик муҳаббат эди. Улар режиссёр Виктор Храмовнинг «Калиф-лайлак» номли телеэртагини суратга олиш жараёнида учрашиб қолдилар. Унда 23 ёшли Наталья Малика, 38 ёшли Вламир Андреев эса Шаҳзода ролини ижро этди. Бу рамзий маънога эга учрашув эди, зеро Селезнёва шу картина орқали ҳаётдаги шаҳзодасини ҳам топди.\nЎғилларининг туғилиши бу икки ижодкорни янада яқинлаштирди. Бири ишга – суратга тушишга кетса, иккинчиси бола ва уй ишлари билан шуғулланар, доим бир-бирини қўллашга интилишарди. Таниш-билишлар бу жуфтликка ҳавас билан қарардилар. Улар ўртасида бир-бирини мухлисларга ёки шону-шавкатга рашк қилиш деган нарса умуман бўлмаган.\n«Биз ижодкор, ҳиссиётга берилувчан одамлармиз. Баъзан овозимизни баландлатишимиз ҳам мумкин. Аммо иш жанжалгача бориб етмайди, чунки биз бир-биримизни авайлаймиз. Оилада ўзаро тушуниш бўлмаса, эр-хотин чегарадан чиқиб кетиши мумкин, бу эса оила бузилишига олиб келади», дейди актриса ундан бахтли оилавий турмуш сирини сўрашганида.\nСелезнёва ва Андреевнинг Егор исмли ўғли бор, аммо у санъатни эмас, дипломатияни танлади, ҳозир оиласи билан хорижда яшайди. Актриса набираси Алёша ўзининг изидан кетишига умид боғлаяпти, чунки болада истеъдод куртаклари кўзга ташланаяпти.\nАндреев кўплаб картиналарни суратга олган, лекин биронтасида ҳам Селезнёвага роль насиб этмаган. Бу ҳолатни актрисанинг ўзи қуйидагича изоҳлайди: «Биз икки мустақил ижодкормиз, ўз йўналишимиз бор. Турмуш ўртоғим мени иш билан таъминлаш ҳақида ҳеч қачон бош қотирмаслигидан хурсандман, чунки шундоқ ҳам менга таклифлар етиб ортади, ҳатто кенг танлов имкониятим ҳам бор. Авваллари дўконларда қўшиб сотиш акцияси бўларди: этик оладиган бўлсангиз, ваза қўшиб бериларди. Мен Андреев учун бундай ваза бўлишни истамайман».\nКиритилди: 21:45 08.09.2019. Ўқилди: 3425 марта. Фикрлар сони: 0 та.


Хорижий инвестордан 47 минг долларни пора сифатида олган терговчи узоқ муддатга қамалди | SOF UZ хабарлари\n09.05.2019 | Жамият | 4926\nЯқинда жиноят ишлари бўйича Тошкент шаҳар судида Мирзо Улуғбек туман Иқтисодий жиноятларга қарши курашиш департаменти катта терговчиси билан боғлиқ жиноят иши кўриб чиқилди. Бу ҳақда жиноят ишлари бўйича Тошкент шаҳар судининг судьяси Ориф Қиличевнинг «Куч адолатда» газетасида эълон қилинган мақоласида сўз боради.\n2017 йил август ойида Туркия фуқароси Осмон Бозкуртга тегишли «Serbo Textile» масъулияти чекланган жамиятида 129 тонна тайёр трикотаж маҳсулоти камомади аниқланади. Дастлабки суриштирувларда бу маҳсулотлар талон-торож қилингани маълум бўлади.\nЖиноят ишига гувоҳ сифатида чақирилган О.Бозкурт ўз таржимони билан келганидаёқ терговчи пора олиш бўйича олдиндан ўйлаган режасини амалга оширишга киришади. Дастлаб таржимон У.Акрамовнинг уяли телефон рақамини сўраб олади. Терговчи жиноят иши бўйича жамият ходимларини у орқали чақириб туради. Шу тарзда икковлон ўзаро гаплашиб, яқин муносабатда бўлиб қолишади. Аслида В.Алиевга мана шундай илиқ муносабат керак эди.\nТерговчи О.Бозкуртга тегишли яна бир корхона, яъни «Bf Textile Produktion» масъулияти чекланган жамияти фаолияти юзасидан ҳам тафтиш ўтказишни бошлайди. Шу муносабат билан 2017 йилнинг октябрь ойи охирида таржимонни ўз хизмат хонасига чақиради ва унга фабрикага тегинмаслик, фабрикадагиларнинг айбини топилган ҳолда жарима қилмаслик ва зарарни тўлиқ ундириб бериш эвазига 30 минг АҚШ доллари беришини тушунтиради. Таржимон чўтал ҳақидаги хабарни таъсисчи О.Бозкуртга етказади.\nБуни эшитиб, хорижлик инвесторнинг жаҳли чиқади. Лекин агар «ўғриларни топиб бериб, ҳаммасини қонуний ҳал қилса, зарарни ундириб берса, майли, айтганини берамиз» деган ўй билан пулни бир неча кунда тахт қилиб беришини айтади. Бу орада терговчи таржимонга бир неча маротаба қўнғироқ қилиб, пулни тезроқ етказишини талаб қилади.\nТез орада айтилган маблағ етказилади. Пулни қўлга киритган терговчи таржимонга жиноят иши бўйича корхонанинг бошқа фаолиятига кўз юмишини, камомад бўйича айбдорни беш кун ичида топиб, жазога тортишини маълум қилади.\nҚарасаки, терговчидан ҳамма мамнун, барча ишлар ваъда бўйича кетяпти. Бундан фойдаланган В.Алиев яна таржимонга «ёрилади». Унга яқинда тўйи бўлаётганини, 5 минг доллар зарурлигини айтади. Таржимон бу ҳақда О.Бозкуртга айтади. О.Бозкуртнинг ҳам сўралган маблағни беришдан бошқа иложи қолмайди.\nАйни чоғда, орадан вақт ўтган сари терговчи жуда суст ҳаракат қилаётгани хорижлик инвесторнинг норозилигига сабаб бўлади. О.Бозкурт таржимонга ҳали ҳам асосий айбланувчилар топилмагани учун жаҳли чиқаётганини билдиради. Терговчи ваъдасини унутганини, шунинг учун камомадни қоплаш чоралари кўрилмагани, айбдор шахслар аниқланмаганини айтади. Терговчи билан жиддийроқ гаплашиш учун уни чақиртиришни талаб қилади. Шундан сўнг В.Алиев, О.Бозкурт ва У.Акрамов учрашади. Шунда терговчи таржимонга қараб:\nБироқ терговчи жиноят иши бўйича аниқланган зарарни тўлиқ ундирмай, қолаверса, жиноят иши бўйича фақатгина 3 нафар шахсни айблаб, асосий айбланувчиларга чора кўрмай, ишни судга юборади. Аммо суд томонидан жиноят иши қўшимча терговга қайтарилади. Шунда терговни яна В.Алиев давом эттиради. Ва яна «эски ҳунари"ни бошлайди.\nШундай қилиб, терговчи В.Алиев хорижий инвестор О.Бозкуртнинг жами 47 минг 300 доллари миқдоридаги пулини шилиб олади. Лекин дўпписи тор келган терговчи ваъдасини бажара олмайди. Унинг қуруқ ваъда билан алдаб юрганини тушунган жабрланувчи охир-оқибат ҳуқуқ-тартибот органига мурожаат қилади. Натижада терговчи 15 йилга қамоқ жазосига ҳукм қилинди.\n21.08.2019 | 30\n21.08.2019 | 614\n21.08.2019 | 569\n21.08.2019 | 491\n21.08.2019 | 515\n21.08.2019 | 960\n21.08.2019 | 4508\n19.08.2019 | 6550\n19.08.2019 | 7941\n20.08.2019 | 7726


Мамлакатни либераллаштириш йўлида. Мирзиёев Ўзбекистонни қанчалик ўзгартирди? - Zamin.uz\n14:05 / 27.09.2020\nМирзиёев ўз атрофида яхши жамоа тўплашга кўп вақт сарфлади. Унинг даврида деярли барча вазирлар алмашди, ташқи ишлар вазиридан ташқари. Катта лавозимларга ёш кадрлар келди. Ўзбек раҳбарининг кўриниши ўзгарди: энди улар фақат кабинетда ўтирмайди, аксинча одамлар билан фаол мулоқотга киришган, ижтимоий тармоқларда ҳам фаоллашган. Улар энди нафақат маҳаллий журналистларга, балки хорижий ОАВ вакилларига ҳам интервью бера бошлашди.\nРаҳбарлар энди муаммолар ҳақида очиқ гапиришмоқда. Энди раҳбарлар муаммоли жойларга етиб боришмоқда. Масалан, Урганчда уйлари бузилиб компенсация ололмаган одамлар катта трассани ёпиб қўйганда бош вазир Абдулла Ариповнинг шахсан ўзи у ерга етиб бориб, аҳоли билан мулоқот қилганди. Ҳатто Мирзиёевнинг ўзи узоқ йиллар раҳбар кўрмаган туманларга бормоқда.\nЮқорида айтилганидек, ўзбек ҳукумати танлов олдида турибди: ёки амалдаги ҳолатни сақлаб қолиш ёки тизимли ислоҳотларга ўтиш. Нима бўлганда ҳам энди уларга осон бўлмайди. Чунки Мирзиёевнинг либерал сиёсати ўзбекларни талабчан қилиб қўйди. Энди улар барчаси янада яхшироқ бўлишига ҳам ишонмоқда. “Замин” янгиликларини “Инстаграм”да кузатиб боринг\n5-01-2018, 11:46, Ўзбекистон\nШавкат Мирзиёев бугун ҳар бир хонадонда меҳмон бўлади\n31-12-2017, 18:00, Ўзбекистон\nШавкат Мирзиёев уни сайлаган халққа таъзим қилди\n6-12-2016, 12:52, Ўзбекистон\n5-12-2016, 21:40, Ўзбекистон


ЎзА - Мустақиллик ва эзгулик монументи пойига гулчамбарлар қўйилди\nМустақиллик ва эзгулик монументи пойига гулчамбарлар қўйилди\n07.12.2017 12:51 Чоп этиш версияси\nМамлакатимизда Ўзбекистон Республикаси Конституцияси қабул қилинганининг йигирма беш йиллиги катта кўтаринкилик билан байрам қилинмоқда. Мустақил тараққиёт йилларида эришилган барча ютуқларимиз, халқимиз турмуши фаровонлиги йўлида амалга оширилаётган саъй-ҳаракатлар туб замирида Бош қомусимиз тамойиллари мужассамдир.\nБайрам муносабати билан 7 декабрь куни ҳурриятимиз, порлоқ истиқболимиз ва эзгу мақсадларимиз рамзи бўлган Мустақиллик ва эзгулик монументи пойига тантанали равишда гул қўйиш маросими бўлиб ўтди.\nЎзбекистон Республикаси Олий Мажлиси Сенати ва Қонунчилик палатаси ва кенг жамоатчилик вакиллари номидан ҳарбий оркестр садолари остида Мустақиллик ва эзгулик монументи пойига гулчамбарлар қўйилди.\nМустақиллигимизнинг мустаҳкам ҳуқуқий асоси – Конституциямиз, мамлакатимиздаги тинчлик ва барқарор тараққиёт муҳити, ҳамжиҳатлигимиз қут-баракаси. Бу улуғ тушунча ва қадриятлар ҳамиша эгизак. Президентимиз Шавкат Мирзиёев раҳнамолигида халқимизнинг ҳаётдан рози бўлиб яшаши йўлида кенг қамровли ислоҳотлар амалга оширилаётган шу кунларда бу жиҳатлар янада сайқал топмоқда.\nХалқимиз учун қадрли ва улуғ байрамларда Мустақиллик ва эзгулик монументи пойига тантанали гул қўйиш маросими яхши анъанага айланган. Зеро, Мустақиллик майдони халқимиз озодлигининг, аждодларимиз асрлар давомида орзиқиб кутган ва муттасил интилиб яшаган, бугунги авлодларга насиб этган энг улуғ, энг азиз неъмат бўлмиш истиқлолимизнинг муқаддас рамзидир. Шу боис, бу муаззам майдон мажмуаси бизни доимо юксак марралар сари чорлаб туради.\nКонституциямизнинг 25 йиллик тантаналари мамлакатимиз бўйлаб кенг нишонланмоқда.\nУлуғбек Асроров, Оқил Ғуломов (сурат), ЎзА